text:
Uppskot til nýggja brúðarvísu.
- Í Halgubók vit lesa um skaparverkið stórt,
tá Skaparin bert segði tað, og so varð hetta gjørt.
Úr mold og av lívsanda hann skapaði ein mann,
sum skuldi dyrka aldingarðin og væl varða hann.Niðurlag:
Kveikjandi kertur, kærleikans stund,
fjálga, alreyða rósulund,
reyðgylta glæma, tá sól fer í kav,
brennandi kenslur, sum brúsandi hav.
- At maðurin var eina, var Gud ei nøgdur við
men gjørdi honum medhjálp at hava sær við lið.
Úr rivjabeini mansins hann konu gjørdi tá,
og Adam glaður, nøgdur, tá ið hann Evu sá.
- Á hetta grundarlagið er hjúnalagið bygt.
Tvey, sum hvørt annað elska, tey halda saman trygt.
Frá faðir, móður fara og saman byggja heim,
um lívið eru felags í álvara og gleim.
- Ei nakað metast kann við hin villa ástarrús,
í barmi bylgist ørandi, eins og havsins brús.
Ásttikin eru tvey og hvørt øðrum geva ans,
við bivan og við vónum tey treða kærleiks dans.
- So ljóst og lætt er lívið sum summar, sól og vár,
og hendur skelva, kína so eymt um hold og hár.
Hin heiti ylur streymar, og títt slær hjartað pøst,
hvørt øðrum senda sælu og djúpu eygnakøst.
- Um mansins miklu megi og um mong manndómsbrøgd
er sungið, kvøðið, skrivað, og mong ein søga søgd.
Hann dárað hevur kvinnu, hon fyri honum fall,
hon ynskti sær at eiga ein rættan, vænan kall.
- Ein rættur maður virðir og hámetir sítt vív,
um hana kappan leggur og fjálgar hennar´ lív,
Hann hana fær at kenna, at eingin er sum hon,
er meira verd enn gull, ein gudinna fríð og von.
- So tekkilig og tølandi vekur mansins sans,
við brosi kát og sveimandi leikar lættan dans,
sum rósa millum blómur, ein dýrgripur hon er,
sum maður kannar sær, og til hana alsk hann ber.
- Úr søgu, samtíð frætta um mangt eitt konubrot,
um dygd og vakurleika, hon er sum frískligt lot.
Væl kvinnan hugnar, lívgar, fær lættan andadrátt,
við stuðli, styrki gevur hon manni megi, mátt.
- Tvey, sum hvørt annað elska, hvørt øðrum gerast ogn,
í lívi halda saman í bæði ódn og logn,
á jøvnum føti hava tey síni mál og mið,
hvørt øðrum vísa atlit og virðing, sóma við.
- Tey hjúnalagið røkta eins og ein urtagarð,
har blóman veksur fríð, altíð ljós og føðslu fær,
hvørt øðrum fyrigeva, hvørt annað hevja hátt
og skapa frið og gleði til síðstu lívsins nátt.
- Vit brúdleypsveitslu halda nú henda stóra dag
og heiðra tey, sum nú gingu inn í hjúnalag.
Vit taka saman kát, og vit dansa lið um lið
við brúður og við brúðgómi vøkur, stásilig.
- Úr ymsum heimum koma, mangt gott tit hava lært
um siðir og lívsvirði, sum tykkum er so kært.
Tað besta, sum tit fingu, í heimið takið við
og berið hesar dýrgripir til næstu ættarlið.
- Lat kærleikslívið blóma í orðum og í gerð,
nú meðan ung tit eru, og máttur prýði er
og allar lívsins dagar, til hár tey gerast grá,
sum heiðurskrúna er, rættferðvegi vinnist á.
- Vit lukku, gleði ynskja nú tykkum, brúðarpar,
at kærleikin, sum ber alt, hann yvirlutan fær.
Tit heimið byggið saman á trygga, fasta grund,
og Harrin fylgi tykkum til tykkar´ síðstu stund.
Betta á Dalinum


c: text/html

text:
Endamálið við Edu-Arctic er at skapa áhuga fyri sonevndu STEM lærugreinunum (Science, Technology, Engineering, Math) gjøgnum undirvísing um Arktis. Hetta hevur verið skipað við online undirvísing, har næmingar hava fingið høvi at seta granskarum spurningar, kappingum o.ø.. Verkætlanin er fíggjað av Horizon 2020.
Edu-Arctic er hepnast sera væl. 1300 lærarar úr 60 ymsum londum hava tikið lut, og hetta er meira enn tvífalt tí, sum upprunaliga var málið. Fíggingin av verkætlanini er til í summar. Umboðini fyri verkætlanina vóna, at tað fer at bera til at halda áfram. Í verandi støðu er tó óvist, um tað fer at eydnast at finna aðra fígging.
Endamálið við ráðstevnuni var fyrst og fremst at draga samanum, hvat er komið burturúr verkætlanini. Á skránni vóru tó eisini onnur, sum umrøddu arktisk viðurskifti meira breitt m.o. Segoléne Royal, sendikvinna fyri Arktis í Fraklandi og Harri Maki-Reinikka, finskur sendiharri fyri norðurøkini. Eisini helt Terry V. Callaghan fyrilestur. Hann var millum teirra í IPCC, sum fingu Nobel heiðursløn í 2007. Tað var sera áhugavert at hoyra hann greiða frá sínum drúgvu royndum, og ikki minst langa samstarvi við russiskar granskingarstovnar. Terry V. Callaghan segði m.a. at hann ikki longur trýr upp á, at tað fer at bera til at steðga veðurlagsbroytingunum, og tí eigur munandi størri dentur at vera lagdur á fyrireikingarnar í mun til tær stóru broytingarnar, sum fara at koma.
Føroyar vóru sera sjónligar á ráðstevnuni og væl umboðaðar við Lis Mortensen, Barbaru Biskopstø Hansen og Gunnleyg Ihlen frá Jarðfeingi. Eisini vóru tríggir lærarar av Glasir við, Sigurd Nordendal, Eir í Ólavsstovu og Annika Nielsen umframt Niklas Fríðriksson Joensen, lærari á Eysturskúlanum, og Yngva Sigurdsdóttir Lamhauge, næmingur á Eysturskúlanum.
Yngva hevði luttikið í eini kapping við sínum hugskoti um eina app við spurningum um Arktis (fyribils bert til Android). Hon vann ikki kappingina, men tey frá Edu-Arctic hildu hugskotið vera so mikið gott, at tey hava valt at framleiða app´ina. Yngva og Niklas hildu eina framløgu um hugskotið, og starvsfólk hjá Edu-Arctic sýndu app´ina fram. Eisini hildu ein lærari og ein næmingur úr Grikkalandi eina langa framløgu um ferðina hjá teimum til Føroyar í fjør, sum var skipað fyri nøkrum av vinnarunum av einari kapping í fjør. Ein annar bólkur kemur til Føroyar nú í summar.
Í heila tikið var áhugin fyri Føroyum stórur. Fleiri nevndu Føroyar og serliga samstarvi við Jarðfeingi í sínum røðum og fleiri luttakarar nýttu høvið at spyrja nærri um føroysk viðurskifti, skrivar heimasíðan hjá Skúlablaðnum.
Elin Mortensen, sendikvinna á føroysku Sendistovuni í Brussel, var við fyrsta dagin á ráðstevnuni, har hon helt røðu.

robotstxt: allowed

filter: keep


text:
Tað er grønlendska reiðaríið Ice Trawl Greenland, sum eigur skipið Nataarnaq, sum hevur undirskrivað sáttmála um ein nýggjan og framkoman trolara, sum skal avloysa núverandi trolaran hjá felagnum.
Nataarnaq er bygdur í 2001, og felagið heldur at tíðin er komin at skifta skipið út.
Talan verður um eitt systurskip til Sisimiut og Avataq, sum Royal Greenland hevur og letur byggja í Spania.
Nýggi Nataarnaq verður knappar 83 metrar langur, og 18 metrar breiður.
Grønlendsk reiðarí hava seinastu tíðina fingið fleiri nýggj og framkomin skip, sum skulu avloysa eldri skip, flestu eru teir frá byrjanini av hesari øldini.
Seinasta dømi var Polar Nattoralik, sum varð handaður Polar Seafood í síðsta mánaða.
Les eisini: Polar Nattoralik - ein stór og spennandi avbjóðing
Skipið legði leiðina á Havnina í samband við, at skipið skuldi hava útgerð frá Vónini. Vónin, og fleiri føroysk feløg hava veitt útgerð til nýggju grønlendsku skipini.
Nýggi Nataarnaq verður latin reiðarínum um vári í 2021.


text:
Á jólakonsertini sunnudagin fer Kirkjukórið í Fríðrikskirkjuni m.a. at framføra týðingar hjá Frits Johannesen, sum Else Berntsen Aas hevur lagt til rættis. Eisini fer kórið at syngja løg eftir H. J. Højgaard, Knút Olsen o.ø.
Kristiliga Sangkórið fer at syngja løg eftir A.P Berggrenn, B.S. Ingemann, G. R. Woodwrd, J. Nolsøe o.ø.
Kórini fara at framføra 7-8 sangir hvør, umframt at tey syngja 2 sangir saman. Í allar flestu førum er talan um kend jólaløg.
Kórleiðarar eru Mikael Jóhan Heinesen fyri Kirkjukórið í Fríðrikskirkjuni og Hanus Joensen fyri Kristiliga Sangkórið.


text:
Í morgin 6. juli byrjar Team Rynkeby Føroyar sína ferð til París í 2017. Ferðin byrjar í Klaksvík kl 11.00 og á túrinum til Havnar gera tey ymiskar steðgir, m.a. á Toftum kl. 14.00
Teir 45 Rynkeby súkklararnir verða á Toftum kl.14.00 og steðga í ein hálvan tíma við Undirhúsið. Nes kommuna og Undirhúsið eru vertir fyri einari lítlari hugnaløtu, har høvi verður at heilsa uppá súkklararnar og ynskja teimum góðan túr. Borgarstjórin og umboð fyri Undirhúsið fara at bera fram heilsanir.
Øll eru hjartaliga vælkomin.


text:
Betra umstøðurnar hjá trailarum
Skopunar kommuna arbeiðir í løtuni við at bøta um ferðsluviðurskiftini við flakavirkið í bygdini.
Nógv er broytt síðan flakavirkið bleiv bygt og útróðrarbátanir, sum tá tryggjaðu rávørugrundalagið hjá virkinum, lógu beint undir virkinum og landaðu veiðina.
Útróðurin er ikki tað, sum hann var fyri 50 árum síðani, og virkið, sum upprunaliga var ætlað at taka ímóti eini 1000 tonsum árliga, framleiðir í dag eini 4-5 túsund tons av ráfiski um árið.
Meginparturin av hesum fiski verður fluttur við trailarum bæði til og frá flakavirkinum.
Hetta eru stór akfør - eftir umstøðunum við flakvirkið eru tey øgiliga stór. Tí hevur kommunan nú gjørt ein nýggjan veg, so koyrandi verður av økinum norðanfyri flakvirkið og niðan á Tormansveg.
Hetta verður ein munandi bati, nú trailarnir hvørki nýtast at venda ella bakka á tronga keiøkinum, men kunnu avgreiða síni ørindi og og halda leiðina fram niðan á Tormansveg.


text:
2020
2020 (MMXX) er eitt skotár, ið byrjaði á einum mikudegi eftir tí gregorianska kalendaranum. Árið er nummar 2020 eftir kristi føðing, ár 20 í triðja ártúsund, ár 20 í 21. øld, og fyrsta ár í 2020-árunum.
HendingarRætta
- 3. januar - Iranski generalurin Qassem Soleimani (myndin) verður dripin í einum amerikonskum rakettálopi nærindis flogvøllinum í Bagdad í Irak.
- 8. januar - Eitt ukrainskt ferðafólkaflogfar av slagnum Boeing 737-800 við 176 fólkum umborð dettur niður heilt stutt eftir fráferð úr iranska høvuðsstaðnum Teheran. Øll umborð lata lív. Nakrar dagar seinni viðgongur Iran at hava skotið flogfar niður av misgávum.
FøðingarRætta
AndlátRætta
- 1. januar - Don Larsen, amerikanskur hornabóltsleikari (f. 1929)
- 5. januar - Hans Tilkowski, týskur fótbóltsleikari (føddur 1935)
- 10. januar - Qabus bin Said, Sultan í sultanríki Oman (føddur 1940).
- 12. januar - Roger Scruton, bretskur heimspekingur (føddur 1944).
- 21. januar - Terry Jones, walisiskur sjónleikari og skemtari (Monty Python) (føddur 1942).
- 24. januar - Rob Rensenbrink, niðurlendskur fótbóltsleikari (føddur 1947).
- 26. januar - Kobe Bryant, amerikanskur kurvabóltsleikari (føddur 1978).
- 4. februar - Daniel arap Moi, fyrrverandi forseti í Kenja (føddur 1924)
- 5. februar - Kirk Douglas, amerikanskur sjónleikari (føddur 1916).
- 9. februar - Mirella Freni, italsk operasangarinna (fødd 1935).
- 25. februar - Hosni Mubarak, fyrrverandi forseti í Egyptaland (føddur 1928)
- 20. mars - Kenny Rogers, amerikanskur sangari (føddur 1938)


text:
- Tíðindi, mentan og ítróttur
Mykines og ferðavinna: Útlendingar skulu gjalda
Nú verður dýrari at fara út um bøgarðarnar í Mykinesi, men tað er bara galdandi fyri útlendsk ferðafólk.
Føroyingar sleppa nú aftur at ganga ókeypis í høgunum í Mykinesi.
Tað boðar hagastýrisformaðurin í Mykinesi frá í dag.
Tað eru fýra hagapartar í Mykinesi, sum saman hava gjørt av, at útlendsk ferðafólk skulu gjalda fyri at sleppa í hagan.
Hetta verður gjørt fyri at verja hagan og fuglin.
Í fjør var eitt gjald upp á 100 krónur lagt á øll, sum fóru út um bøgarðin í Mykinesi.
Hetta gjaldið er nú hækkað upp í 250 krónur. Men bara útlendingar og skipað vinnulig ferðaløg skulu gjalda.
Føroyingar og børn sleppa ókeypis.
Sami leistur sum við Trælanípuni
Stýrisformaðurin í hagapørtunum í Mykinesi greiðir frá, at teir brúka sama leist sum eigararnir í hagapørtunum við Trælanípuna: at føroyingar sleppa ókeypis, men ferðafólk skulu gjalda.
Henda skipanin krevur størri umsiting, men eigararnir av hagapørtunum halda, at tað er týdningarmikið, at føroyingar sleppa at ganga ókeypis í egnum landi.
Hinvegin halda teir, at tað er rímiligt at ferðavinnan skal gjalda fyri slit á hagan.
Hagastýrisformaðurin í Mykinesi sigur, at bøndurnir ikki fáa pengarnar frá ferðafólkunum.
Teir verða settir í ein grunn, sum hevur til endamáls at bøta um viðurskiftini í Mykinesi.
Eitt nú verða pengarnir nýttir til at gera gøtur í høgunum.
Teir fýra hagapartarnir hava í felag stuðla keypi av samskiftisútgerð og altartalvu til kirkjuna í Mykinesi, sum kendi listamálarin, Mikines, hevur málað.
Meira verður at frætta í útvarpstíðindunum klokkan 18.
Sí eisini


text:
Sporðdrekar
Sporðdrekar (latín: Scorpiones) halda til í flógvum, turrum økjum, har teir krógva seg undir steinum, í holum ella rivum. Flestu teirra veiða um náttina. Teir sita og lúra eftir fongi og leypa so á djórið ella renna tað um koll. Mesta føðin er skordjór og eiturkoppar. Teir nýta eiturklónna at verja seg við og at lemja fongin. Eitur setur úr eiturkertlum í afturkroppinum fram í eiturklónna. Við teimum stóru bitklónum tekur sporðdrekin fongin, kroystir hann sundur og stingur í kjaftin.
Sporðdrekar leggja livandi ungar. Fyrstu tíðina ber kvenndjórið teir á bakinum, har eru teir tryggir fyri ránsdjórum. Tá ið ungarnir hava skift ham fyrstu ferð, rýma teir, og tá eru teir sjálvbjargnir.
Til eru um 1.200 sporðdrekasløg. Øll eru tey ránsdjór. Í t.d. Nevada eru 23 ymisk sløg av sporðdrekum [1]. Oyðimarkarsporðdrekin tekur skordjór og maðkar, hann tekur tey við klónum.


text:
Halt fundin við okkum á netinum
Um tú vilt, kanst tú halda fund við tín ráðgeva heimanífrá, so tú sleppur undan at koma inn í bankan. Tað er lætt og krevur ongar serligar tøkniligar førleikar ella telduforrit, og hartil er alt samskiftið trygt.
Góð ráð í sambandi við netfundir
Ein netfundur er eitt sindur øðrvísi, enn tá ið tú heldur fund við tín ráðgeva í bankanum.
Tí er tað eitt gott hugskot at hugsa um hetta:
- Er netsambandið gott heima hjá tær? Tað skal helst bera til at hyggja eftir einum videobroti á netinum.
- Netfundurin riggar best, um tú og ráðgevin síggja hvørt annað. Tað er ein fyrimunur, um tú hevur eina friðarliga bakgrund, gott ljós, og um tú ikki situr í mótljósi. Tað ber tó eisini til at halda netfund uttan video.
- Kanna tøkniligu útgerðina, so tú veitst, at hon riggar.
Soleiðis gert tú
- Bílegg fundin hjá tínum ráðgeva ella útfyll oyðublaðið niðanfyri
- Ein váttan um fundin verður síðani send í Netbankan
- Tú sært avtalaða fundin í Netbankanum undir “samskifti”
- 15 minuttir áðrenn fundurin byrjar, kanst tú trýsta á ”Luttak í netfundinum” í Netbankanum
Bílegg fund
Fyll oyðublaðið niðanfyri út, og so seta vit okkum í samband við teg skjótast gjørligt.


text:
Náttúruvernd
Náttúruvernd er skipað eftir løgtingslóg um náttúrufriðing
Lógin ásetur at vit skulu fara væl um náttúruna, og at vit ikki óneyðugt skemma náttúruna við burturkasti, dálking o.ø.
Somuleiðis ásetur lógin at bygging uttangarðs og á ávísum støðum innangarðs, tætt við fjøru, vøtn, størri áir og viðarlundir, ikki er loyvd, uttan loyvi frá friðingarnevnd. Eisini skal friðingarnevnd góðkenna grótbrot og størri inntriv, ið kunnu væntast at broyta sermerkt landsløg ella náttúru.
Við friðingarlógini kunnu friðingartiltøk setast í verk.
Friðingarlógin verður umsitin av friðingarmyndugleikunum. Ein friðingarnevnd er í hvørjari sýslu og ein yvirfriðingarnevnd, sum er fyri alt landið.


text:
Wikipedia:Hendingar/25. juni
Hin 25. juni: Tjóðardagur Mosambik,
- 1530 - Augsburgska trúarjáttanin verður lisin á týskum máli fyri týsk-rómverska keisaranum Karl V. Keisarin fær tvey eintøk av trúarjáttanini, annað á týskum máli og hitt á latíni.
- 1947 - Dagbók Onnu Frank verður útgivin.
- 1975 - Mosambik verður sjálvstøðugt.
- 1978 - Ælabogaflaggið, sýmbol LGBT verður flaggað fyri fyrstu ferð á Gay Pride hátíðini í San Francisco, USA.
- 1991 - Kroatia og Slovenia gerast sjálvstøðug.
Leiðbeining[rætta wikitekst]
Á hesi síðu skulu helst bert vera tríggjar hendingar, ið verða skrivaðar stutt og í punktformi, danska Wikipedia hevur bert 3 hendingar fyri hvønn dagin, ið sæst á forsíðuni, tann enska hevur fimm hendingar og tann norska hevur uppaftur fleiri hendingar. Tað má bara vera upp til tann ið skrivar her at meta um, hvat ið passar best, men ikki ov nógvar hendingar. Hendingarnar skulu eisini kunna finnast aftur í greinini fyri dagin, og tað eigur at vera talan um týðandi hendingar fyri dagin.
Harumframt kunnu merkisdagar skrivast ovast (t.d. ólavsøka fyri 29. juli). Ein viðkomandi mynd skal eisini vera við her fyri at ímynda eina av hendingunum, hon skal bert vera 80 pixel (px) til støddar.


text:
Á hugnaligari samkomu í kantinuni í Ítróttarhøllini í Trongisvági í gjár, ið Tvøroyrar Kommuna og FSR…
Category: Ítróttur
Heiðraðu dupulta Danmarksmeistaranum
Mánakvøldið 20. januar 2020 skipaðu Vágs kommuna og Vágs Kappróðrarfelag fyri móttøku av Nóa Rúnason, sum…
Móttøka fyri dupulta Danmarkmeistaranum
Í dag, mánadagin 20. januar kl. 19 verður verður móttøka fyri dupulta Danmarkmeistaranum Nóa Rúnason í…
Nóa eisini Danmarks Meistari í 100 m sprint
Í morgun vann Nóa Rúnason DM í inniróðri hjá Dreingjum 12 ár. Og nú seinnapartin vann…
Niels Juul DM-silvur í inniróðri
Niels Juul Akraberg Poulsen av Tvøroyri vann í morgun DM silvur í inniróðri í bólkinum D13.…
Nóa Rúnason Danmarks Meistari í inniróðri
Í morgun kappaðist Nóa Rúnason í inniróðri til DM. Og í sera spennandi kapping legði Nóa…
Nóa Rúnason kappast við DM leygarmorgun
10 føroyskir rógvarar luttaka í DM-kappingini í inniróðri, sum verður í Gladsaxe í dag. Í yvirlitinum…
Heiðraðu Evropameistaran Dánjal Martin Hofgaard
Í kvøld var móttøka fyri Dánjal Martin Hofgaard, sum leygardagin gjørdist Evropameistari á 2.000 m. teininum…
Jens og Leila vunnu 2. umfar í sjavs
Tórsdagin 9. januar var 2. umfar í sjavskappingini hjá Suðuroyar Sjavsfelag. Og hetta umfarið vunnu Jens…
Móttøka fyri Evropameistaranum í inniróðri
Fríggjakvøldið 17. Januar kl. 18.30 verður móttøka fyri Dánjal Martin Hofgaard Evropameistara í inniróðri. Tað eru…


text:
Heini Fosaa stillar upp fyri Sambandsflokkin
13. september 2016
Eitt kent valevnið stillar upp fyri Sambandsflokkin
Heini Fosaa stillar upp fyri Sambandsflokkin til býráðsvalið í Tórshavnar Kommunu.
Hann er føddur í 1967, og uppvaksin og búsitandi í Tórshavn. Heini hevur útbúgving innan timbur og byggitilfar, og hevur seinastu 23 árini starvast sum stjóri og eigari av XL-BYG Tórshavn.
Heini sigur soleiðis um avgerðina at stilla upp til býráðið:
Vit hava øll okkara hjartamál, hvørt tað so er innan vinnulív, sosiala økið, umhvørvið ella mentan.
Mín sannføring er, at einki samfelag verður væl fyrisitið, við útgangstøði í einari einsamallari politiskari hugmynd - men við skynsemi, tilvitan og vælgrundaðari raðfesting.
Stevnuskrá Sambandsflokksins byggir á frælslyndi og samfelagssinni - hugtøk, sum geva rúm fyri tí fríða framtakseminum og rúmar karmar fyri hjá borgaranum at virka undir - sum tryggja okkum eitt sunt samfelag - sum veitir okkum rættartrygd og rættvísi - og samstundis hevur evnini og viljan at taka sær av borgarum sínum.
Grundhugburðurin er, at vit hava eitt samfelag fyri øll.
Eg ynski broyting í Tórshavnar Kommunu!
Seinastu árini hava vit verið vitni til, at virksemið hjá Kommununi er økt munandi. Nógvar óumhugsaðar og skeivt raðfestar íløgur eru gjørdar, sum tíverri hava havt skeiklandi ávirkan á livilíkindini í kommununi.
Eg eri sannførdur um at Tórshavnar Kommuna verður rikin við alt ov nógvum peningi, og við atliti at Tórshavn er dýrasti staður í Føroyum at seta búgv og liva í, skal skatturin hjá borgarunum í kommununi setast munandi niður. Skynsom raðfesting og fíggjarstýring skal tryggja, at inntøkurnar hjá kommununi verða gagnnýttar á best møguligan hátt.
At enda sigur Heini, at hetta eru mál, sum hann metir eru avgerðandi fyri Tórshavnar Kommunu, og sum hann vil virka fyri at føra út í lívið komandi valskeið. Hann hevur tí gjørt av at stilla upp fyri Sambandsflokkin til kommunuvalið.
RN
Aftur


text:
Nú eru aftur boð eftir føroyingum at manna norsk frálandsskip, og áhugin hjá føroyingum fyri hesum tilboði tykist vera stórur skulu vit ganga eftir uppmøtingini á Hotel Tórshavn í vikuni, tá umboð fyri norsku greinina av altjóða frálandsreiðaríinum, Bourbon Offshore, greiddu frá um framtíðar møguleikarnar hjá føroyingum at fáa tjans við teirra skipum.
Åge Bjerkvik vm. saman við starvsfelaga, sum tóku ímóti føroyingum á Hotel Hafnia týsdagin, nú teimum tørvar føroyingar at manna frálandsskip.
Åge Bjerkvik frá Bourbon skrivstovuni í Norra er væl nøgdur við uppmøtingina. Hann skipaði fyri líknandi tiltaki í 2011, tá áhugin eisini var stóru. Hesaferð komu eini 70-80 fólk til tiltakið, sum varð ætlað at kunna um møguleikarnar at fáa størv í norska reiðaríinum. Har vóru føroyingar við nógvum ymsum útbúgvingum og royndum umboðandi so gott sum øll arbeiðini umborð. Møguleiki hevur síðani verið at senda umsóknir til reiðaríið og hava tey higartil móttikið 40 umsóknir. Nú verður so farið at hyggja eftir umsóknunum og vita, hvar tørvur er á fólki.
Til tiltakið nýttu norsku umboðini eisini høvið til at heilsa uppá føroyingar, sum longu hava arbeiði hjá Bourbon, og teir eru ikki so fáir heldur.
Norska felagið er ein partur av heimsumfevnandi fronsku fyritøkuni Bourbon, sum við sínum 500 skipum og 47 skrivstovum ymsa staðni í heiminum telist millum heimsins størstu fyritøkur innan frálandsvirksemi.
Føroyingar eru heldur ikki ókendir hjá Bourbon. Her eins og tað er galdandi fyri mong onnur frálandsreiðarí eru føroyingar nógv umbidnir. Seinastu 20 árini hava føroyingar eisini verið við til at manna Bourbon skip bæði í Norðsjónum og annars á øllum heimsins høvum.
Eftir niðurgongdina í frálandsvinnuni í 2014 hava hvørki Bourbon ella onnur frálandsreiðarí havt tørv á at seta nýggj fólk, tí skipini hava rætt og slætt hava ligið fyri teym vegna manglandi arbeiðsuppgávur.
“Vit síggja nú, at støðan á marknaðinum er við at broyta seg. Og til tess at kunna nøkta nýggja og vaksandi tørvin á marknaðinum vilja vit fegnir fáa tey bestu fólkini til at manna okkara skip, og tískil eru vit komin til Føroya at fáa føroyingar at venda sær til okkara”, segði Åge Bjerkvik frá Bourbon reiðaríinum við Oljuportalin undan tiltakinum. Hann legði aftrat, at sum felag síggja teir longu í dag, at tað kann gerast ein stór avbjóðing at finna vælútbúgvin, roynd og sertifiserað starvsfólk til teirra skip.
Sí heimasíðuna hjá reiðaríinum her:


text:
Ferðalagið hjá KÍ kann í morgin fara heim við einum góðum úrsliti í viðførinum. Eftir eitt gott avrik í Vilnius ímóti Riterai er møguleikin at koma víðari úr 1. umfari góður. 1-1 úrsliti er eisini gott fyri samlaða talið av føroyskum stigum í Evropa.
KÍ' arnir vóru ágangandi frá byrjan og royndu at trýsta heimaliðið høgt. KÍ kom eisini til fyrstu góðu støðuna, tá Patrik Johannesen kom til baklinjuna eftir fimm minuttir, men einki spurdist burturúr. Júst hetta var afturgangandi í 1. hálvleiki; liðini skaptu ongar málmøguleikar, men komu bert til hendinga støður. Riterai setti seg nakað meira á dystin, sum hálvleikurin leið, og hevði eisini nakrar fáar skotroyndir, men tað gjørdist ongantíð vandamikið.
Tað gekk tó minni enn ein minuttir í 2.hálvleiki, til teir í gulum fingu hol á. Tað tyktist sum, at KÍ ikki var komið heilt út eftir steðgin, og eftir at bólturin varð lagdur yvirum, kundi høgri bakkurin hjá Riterai seta bóltin væl í málið.
Liðið hjá Mikkjal Thomassen skuldi tó ikki brúka langa tíð at rista skelkin av sær. Í 1. hálvleiki hevði KÍ onga skotroynd, hóast føroyska liðið liðið kom til nakrar hampiligar støður, men næstu stóru løtuna var meira broddur í álopsspælinum. Tíggju minuttir inn í 2. hálvleik sendi Jóannes Bjartalíð eitt hart og gott horna inn úr vinstru, og tað møtti liðformaðurin Jákup B. Andreasen frálíka væl, setti fótin á, og so var javnleikur. Hetta var fyrsta málið hjá Jákupi fyri KÍ í evroepiskum fótbólti; talan var um sjeynda dystin hjá KÍ á rað í Evropa, og tann fjórða útidystin á rað, við einum málið. Útivallarmálið kann vísa seg at fáa sera stóran týdning.
Har kom einki mál afturat í dystinum. KÍ lá løtuna eftir málið framvið, men fall so líðandi nakað longur aftur á vøllin. Klaksvíkingar tyktust nøgdir við úrsltiið, men fimm minuttir fyri leiklok kom Simen Sandmæl ígjøgnum og var nær við at fáa skot á og harvið gera støðuna betri. Heimaliðið tyktist at vera rímiliga dugnaligt í grundspælinum, men hóast bólturin varð fluttir væl runt til tíðir, so manglaði nakaða av ferð, hugflog, umframt tær avgerandi alveringarnar. KÍ kom ongantíð heilt undir trýst, tí liðið spældi klókt, var ágangandi og vælskipað. Stutt fyri leiklok rakti Riterai stongina eftir eina tilvildarliga støðu, og so var støðan spent í KÍ-brotsteiginum í nøkur sekund, áðrenn ruddað varð burtur.
Talan var samanumtikið um ein javnan dyst; liðini vóru javnt nógv á bóltinum, KÍ hevði eina skotroynd á málið fleiri og liðini høvdu tvey hornaspørk hvør. Stórur spenningur er í uppgerðini eftir fyrra dystin.
Seinni dysturin verður leiktur á Svangaskarði týskvøldið 16. juli.
Europa League 1. umfar, fyrri dysturin
11.07 - LFF Stadium, Vilnius
(17.30): FK Riterai - KÍ (0-0)
46' Valdemar Borovskij 1-0
55' Jákup B. Andreasen 1-1
KÍ: Kristian Joensen, Jóannes Kalsø Danielsen, Jesper Brinck, Deni Pavlovic, Ísak Simonsen - Jóannes Bjartalíð (86´Torbjørn Grytten), Semir Hadzibulic, Jákup B. Andreasen (L), Boris Dosljak - Simen Sandmæl (90' Jonn Johannessen), Patrik Johannesen (88 'Páll A. Klettskarð)


text:
Óvanligt tilflytingarmynstur á Tvøroyri
top14-02-2020 - 18:03 - Jóanis Nielsen
Vanligt er, at tá várið byrjar, so byrja tilflytingarnar at taka ferð á seg á Tvøroyri, men okkurt bendir á, at vanliga mynstrið er broytt í ár, tí óvanliga nógvar tilflytingar eru longu skrásettar higartil í ár.Síðan 1. januar 2020 hava vit fingið 39 tilflytingarfráboðanir til Tvøroyrar kommunu og er tað væl meir enn vanligt. Taka vit gongdina í fókatalinum 1 ár aftur, so búðu 1722 fólk á Tvøroyri hin 13. februar 2019, meðan tað í dag búgva 1737 fólk á Tvøroyri, sambært seinastu tølunum frá Landsfólkayvirlitinum.
Fleiri barnafamiljur flyta til Tvøroyrar
Tað serliga og gleðiliga við gongdini í fólkatalinum er, at eisini fleiri barnafamiljur flyta til kommununa. Hesar fyrstu 44 dagarnir av árinum, hava vit fingið heili 13 børn í barnagarðsaldri afturat í kommununi og fleiri eru ávegis.
Úr barnagarðinum Mýrifípuni, ið júst hevur fingið nýggjan, stásiligan tilbygning, vátta tey eisini gongdina. Har er sera stórur eftirspurningur eftir ansingarplássi og stovurnar fyllast skjótt.
Í komandi viku fara vit at vitja nakrar av hesum barnafamiljunum og gera samrøður við tær.
(Mynd: Leivur Nygaard)


text:
At installera Maple
Set geyman í telduna og far inná ávíkavist “Windows” (um tú brúkar Windows teldu) ella “Mac” (um tú brúkar Mac teldu).
Trýst síðan á fíluna ið endar við installer (ikki GYMUpgrade)
Nú er installatiónin farin í gongd. Trýst á “Next” nakrar ferðir til tú kemur til skermin niðanfyri:
Vel “Single User Lisence”
Tak øll flugubein úr
Flugubein í “Activate Maple…”
Lærarin hevur licens kotuna ið skal skrivast her
Fyll í teigarnir ið standa við reyðum (First name, Last name, Email og Country). Tak øll flugubein úr og trýst á “Next”.
Nú skuldi tú fingið eini boð, ið sigur at Maple er aktiverað.
Far nú aftur í geyman (ávíkavist “Windows” ella “Mac”) og trýst á fíluna ið endar við GYMUpgrade.
Her nýtist ikki at velja nakað so trýst bara á “Next” til installatiónin er liðug.
Nú skuldi Maple og GYM pakkin verið installerað á tínari teldu.


text:
Eg havi onga óvissu skapt um tunlarnar norður um fjall
Í greinini “Aftur óvissa um tunlarnar Norður um Fjall” á in.fo í dag stendur m.a., at undirritaða “reisti eisini spurningin um at broyta linjuføringina og gera tann syðra tunnilin úr Gerðarbøi í Klaksvík, so at tunnilsmunnin er stutt frá har, undirsjóvartunnilin kemur upp. Verður tunnilin lagdur har, slepst undan at koyra ígjøgnum Klaksvík, so at koyrt verður at kalla beint úr undirsjóvartunlinum í ein tunnil til Árnafjarðar, og so víðari til Norðdepils.”
Hetta er ikki rætt. Eg havi ikki reist spurningin um at broyta nakra linjuføring. Tann spurningin kjakast fólk dúgliga um norðanfyri, og eg helt, eg skuldi viðmerkja hetta.
Tað, eg førdi fram, var, at eg haldi fokus í málinum sjálvum, at tað snýr seg um tunlarnar, sum tað allarfyrsta og tað primera í hesum, og at tað eru tunlarnir, sum skulu fremjast. Uppi í málinum er linjuføringin: skulu vit halda okkum til verandi linjuføring og sum liggur tøk á LV, ella skulu vit undir eina nýggja linjuføring.
Tað skulu vit brúka tíðina til at fáa eina niðurstøðu um. Og tá kann andstøðan taka útrættu hondina til eitt skilagott projekt!
Hetta hevur onki við at skapa nakra óvissu um nakað sum helst.
Eg havi ikki læst meg fasta í nakra loysn, men tað skjótara og bíligara er at brúka verandi ætlan, og tað hevur eisini verið ynski í Klaksvik um tað. Hesa loysn líkar mær væl.
Eg legði afturat í kjakinum, at tað annað í hesum máli er byrgingin um Haraldssund. Hon hevur frá fyrr av verið knýtt at hesi verkætlan. At samstundis ella í sambandi við tunnilsgerðina, so skal byrgingin gerast liðug.
Tað er jú ikki nøktandi, at ein verkætlan er sloppin at liggja óliðug í 32 ár, tað haldi eg vera bæði synd og skomm, og eg lovaði, at eg fari at gera mítt til, at hetta kann fremjast alt í einum, tí tað er heilt vís bæði bíligari og praktiskari viðvikjandi amboðum, útgerð og helst eisini tilfari.
Tað skal ongin ivi vera um, at tann dag, hvalbiartunnilin er boraður, tá skulu vit vera til reiðar at bora norður um fjall – onki skal tá vera til hindurs fyri tí.


text:
Avhending
Tá skjøl verða avhendað, fer tað fram eftir nærri ásettum reglum.
Tjóðskjalasavnið setur krøv til, hvussu almenn skjøl verða varðveitt, meðan tey enn eru á stovnunum. Sí reglur og vegleiðingar.
Tjóðskjalasavnið hevur eftirlit við, at skjølini eru trygt varðveitt, áðrenn tey verða avhendaði.
Einki má beinast burtur uttan við loyvi frá Tjóðskjalasavninum. Sí lógir og reglur.
Avhendandi myndugleikin hevur altíð ábyrgdina av, at allar praktiskar uppgávur í sambandi við avhendingina verða framdar sambært kravseting frá Tjóðskjalasavninum.
Um fyrireikandi arbeiðið ikki er gjørt í samsvari við kravfestingarnar hjá Tjóðskjalasavninum, kann Tjóðskjalasavnið áleggja avhendandi myndugleikanum at fáa hetta gjørt, ella lata arbeiðið verða gjørt fyri myndugleikans rokning.
Neyvari vegleiðingar finnast í høgra bredda.
Samband:
Um ivamál eru, ella ein hevur spurningar, ið ikki eru umrøddir í omanfyri nevndu vegleiðingum, ber til at seta seg í samband við Tjóðskjalasavnið fyri at leita sær hjálp og vegleiðing:
- Tjóðskjalasavnið
- Tel: 340 540
- skjalasavn@skjalasavn.fo
- Mánadag til fríggjadag, kl. 10.00 - 15.00.


text:
Stuðla arbeiðinum hjá OM
Bøn
Tað er av alstórum týdningi, at tey sum eru farin út í Harrans tænastu, verða hildin uppi við bønum.
Á heimasíðuni sæst hvør er úti í missión.
Fíggjarligur stuðul
Fíggjarligur stuðul kann latast umvegis heimasíðu okkara ella á konto hjá OM Føroyum í Betri Banka, konto nr. 9181-426.219.2. Um stuðulin er til eitt ávíst arbeiði ella ein ávísan persón, má hetta viðmerkjast.
Gud arbeiður gjøgnum tínar gávumildu gávur, so OM er ført fyri at spreiða evangeliið til fólk, og síggja lív og samfeløg umbroytast. Takk fyri títt trúfasta samstarv.
Bundin til gott umsjónarstarv
At taka eina avgerð um at geva er týdningarmikið. OM nýtir tínar gávur á ein skynsaman og strategiskan hátt til at boða gleðiboðskapin um Jesus Kristus um allan heim.
Endamál okkara er at eggja og hjálpa menniskjum at boða kærleika Guds til menniskju kring allan heim. OM strembar eftir at styrkja kirkjur og samkomur, serliga í økjum, har Kristus er minst kendur.
Allastaðni har tað er møguligt, arbeiðir OM saman við staðarbundnu samkomuni/kirkjuni, har vit eggja og stuðla teimum trúgvandi á staðnum. Har, sum eingin kirkja ella samkoma er, royna vit at planta hesar.
Gerst limur
Tú kanst eisini stuðla við at gerast limur í OM Føroyum her ella við at skriva okkum ein teldupost á info.fo@om.org
Limagjaldi er 150 kr. fyri einstaklingar og 250 kr. fyri hjún.


text:
Sí myndir frá uppruna framsýningini, sum var á Landsbókasavninum frá September til Desember 2015.Kann taka eina lítla løtu at innlesa á einari snildfon
Tá ið framsýningin var at síggja á Landsbókasavninum, var í stóra hølinum ein ljósmyndarøð við 39 ljósmyndum. Um tú blaðar til høgru ella vinstru hér, ber til at síggja hesa ljósmyndarøð endurgjørda til framførslu á netframsýning okkara.
Her ber til at lesa um millum annað Endurreisn kvæðanna, um føroyskan dans, úrdráttur úr ymiskum ævintýr og sagnir, umframt mangt annað.
Tað var meðan Føroyar enn var eitt bóndasamfelag, at skaldskapurin av manna munni stóð í hægsta blóma. Tá var tað størsta arbeiðsplássið í bygdini bóndagarðurin, og fólkið savnaðist har til kvøldsetu.
Kvøldsetan var ikki bert ein hugnaløta, men ætlað til at arbeiða í, mest at tøta um heystið og út á veturin. Tó varð høvið nýtt til at kvøða og siga frá sagnum og ævintýrum. Ikki vóru tað bert kvøldseturnar, ið vóru nýttar til hetta høvi, men eisini eitt nú, tá menn vóru á útróðri.
Tað staðið, sum kanska var tað mest gevandi í so máta, var sodnhúsið, hagar leitaðu serliga ungfólk og børn at hoyra søgur og gátur og okkurt skemtiligt tos.
Úr: Ein lýsing av føroyskari ævintýratraditión Ingunn Winther Olsen
Fyrstu ferð vit frætta um føroyskar kvæðauppskriftir er í 1639, tá ið hin kendi danski savnarin og granskarin, Ole Worm, fekk nøkur føroysk kvæði sendandi. Svabo sigur tey vera 12 í tali, men Peder Syv, sum eisini umtalar hesi kvæðini, nevnir bara fimm. Hesar uppskriftirnar eru tíanverri ikki til longur. Helst mundu tær farast í tí stóra eldsbrunanum í Keypmannahavn í 1728, tá ið so mangt annað fór fyri skeytið.
Fyrsti maður, sum fór undir at skriva upp føroysk kvæði av álvara, var Jens Christian Svabo, sum um 1780 skrivaði tvey handrit við tilsamans 55 yrkingum. Størsti parturin var gomul føroysk kvæði. Savnið kom ongantíð út millum manna, men var mest sum burturgloymt. Eitt einans kvæði – Hørpu ríma – kom upp á prent, meðan Svabo var á lívi. Tað var í einari svenskari kvæðabók, sum kom út í 1814.
Úr: Föroya Kvæði. Dánjal Niclasen, 1998
Upprunin til tann dansin, vit nú nevna føroyskan dans, er at finni í Fraklandi, har fólk í 11.-12. øld fóru at troða ein dans, har kvinnur og menn slógu ring og kvóðu, meðan dansað varð. Henda háttin at dansa nevndu tey carole. Siðurin at dansa í ring og kvøða aftur við fór sum ein eldur um alt Evropa, og skjótt fóru eisini føroyingar at dansa á sama hátt.
Hvussu nógv tann dansurin, sum nú verður dansaður í Føroyum, líkist tí upp-runaliga carole, er ilt at siga. Føroyingar eru nærum teir einastu, sum hava varðveitt tríeindina; kvæði, tónleik og dans sum eina heild. Tað er tí torført hjá øðrum at fara og uppliva henda dansin á sama hátt sum føroyingar.
Dansurin er kortini ikki tann sami, sum hann einaferð var. Nú verður dansað í stórum dansistovum við skyggjandi ljósi úr elektriskum ljósperum, og hundraðtals fólk eru uppi í ringinum. Í gomlum døgum varð dansað í royk-stovum við moldgólvi, og ljósið kom úr einari lýsikolu undir bitanum, meðan ringurin í flestu førum var heilt lítil.
Úr: Föroya Kvæði. Dánjal Niclasen, 1998
Ígjøgnum øldir hava kvæði sett sín dám á fólkalívið í Føroyum. Hesi hava verið við til at mynda bæði høgtíðir og gerandisdag hjá føroyingum. Enn í dag seta kvæði sín dám á samfelagið, hóast tað ofta og í fleiri umførum tykist hevur verið líkt til, at hetta skaldskaparslag var við at missa sína støðu til fyrimuns fyri útlendskan skaldskap og onnur meira nútímans sløg av skaldskapi, umframt til tónlistina. Eftir at hava verið niðri í hesum aldudølum, er nú aftur líkt til, at kvæðini eru komin fyri seg aftur, og eru at meta sum á støði við útlendska tónlist, tá ið tað kemur til undirtøku millum manna. Verður samanborið við grannalond Føroya, so hómast ein líknandi gongd ikki. Kvøði verða har ofta mett sum ein fornleivd, og einans verður trivið í tey av antikvariskum ella nostalgiskum orsøkum. Nakar livandi partur av fólkamentanini eru tey ikki longur.
Einaferð var ein bóndi á Trøllanesi, sum æt Kjølur. Eina náttina droymdi hann, at hann átti átta synir, og hann droymdi eisini, at einaferð, teir vóru á útróðri, kom ein stórur hvalur og gloypti bátinum við øllum monnunum. Kjølur vaknaði av hesum dreyminum, man tá ið hann sovnaði aftur, droymdi hann, at um hann einki segði um dreymin í tríati ár, skuldi hann einki hava at týða. So verður sagt frá, at Kjølur fekk átta synir. Teir vuksu upp til mans og vórðu raskir útróðrarmenn. Ein dagin, tá ið tað gongur á tretivta ári frá tí, at bóndin hevði droymt dreymin, eru allir á útróðri, bóndin og synir hansara. Tá ið teir eru komnir inn í Kalsoyar-fjørð áraka kleivina, sum gongur upp til bygdina á Trøllanesi, hugsar bóndin: „Nú dylji eg ekki dreymin longur, tí nú gongur á tretivta ári.“ Og hann sigur dreingjunum frá dreyminum. Í somu løtu kemur ein slættibøka, og hon gloypir bátinum við øllum monnunum. Seinni rak slættibøkan á land í Bergen í Noregi. Nú var báturin drigin fram úr kjaftinum á henni, og har sótu allir menninir fram á knøini við árunum í hondunum.
Úr: Sagnir og ævintýr, Jakob Jakobsen
Fyri vestan Sandsbygd er eitt stórt hol niður í jørðina, sum kallast „Gívrinarhol“; undir tí býr ein gívur.
Tað er manna søgn, at maður fór heiman av Sandi og niður á botn á holinum at finna gívrina. Hann kom væl fram sína ferð og sá har yvirvaksna kelling standa og mala gull á eini kvørn; eitt lítið barn sat inni hjá henni og spældi sær við eitt gullkelvi.
Sum tað er gott at blíva vaskaður. Tær gomlu buksurnar verða tveittar í ein krók á dúrkinum, og hann letur seg í klæðini, sum skiparin hevur lagt fram til hansara. So leggur hann seg í skipara-koyggjuna. Sum tað er gott. Hann hevur gloymt, hvussu gott tað er at sova í eini nossligari koyggju. So øgiliga gott er tað. So heitt. Eitt kertiljós brennur á borðinum, og á vegginum hongur ein krossur.


text:
Oddagrein: Vit rætta kumpas
Metis er beinleiðis sending hjá R 7 um viðurskiftir, sum kunnu hava almennan týdning. Tað er Eivind Jacobsen, ið leggur hesar sendingar til rættis.
Seinasta týsdag hevði verturin bjóðað Liljuni Weihe úr KvF, og Sveini Tróndarson á Dimmalætting, bæði dømd í Føroya rætti, men frídømd í Landsrættinum. Eisini var John William Joensen við, men hann kom ikki væl frá sínum leikluti.
Sendingin bar brá av klandri á vaglinum í einum høsnarhúsi, og lurtarnir gjørdust lítið klókari.
Eg kann ikki ábyrgdast fyri skuldsetingunum í móti Jørgen Niclasen, sum komu fram, tá eg ikki var til arbeiðis, vardi Liljan Weihe, tíðindaleiðari seg í rættinum.
Tónin var tó ein annar tá Landsrætturin frídømdi journalistarnar, sum annars onki prógv vístu undir sakarmálinum. Tey áttu ikki skuggan av prógvum fyri grovu skuldsetingunum.
Men lat okkum lýsa uppgávuna hjá Landsgrannskoðarastovninum. Uppgávan er – uttan nakað, sum helst undantak, at kanna allar almennar stovnar.
Tað var sostatt ikki uppgávan hjá Landsgrannskoðaranum, at kanna viðskiftafólkini hjá tollvaldinum. Ta uppgávuna, hevur Tollvaldið sjálvt, sum afturfyri má tola at vera undir eftirliti av Landsgrannskoðaranum.
Men helst hongur hetta saman við, at eftirlitsvitjanir í Vága økinum hava víst, at onki fantilsi var í innkrevjingini av eftirstøðum, og tí heldur ikki í eftirlitinum av tí, sum varð útflýggjað frá goymsluni hjá Skipafelagnum, og so skuldi orsøkin hava ein syndara upp á krossin.
Og so kemur sendingin: “Heðin og Havnin” í KvF. Hetta er helst bara framhald av tí áganginum, sum hevur verið í móti borgarstjóranum í skjótt fleiri ártíggir. Ágangurin byrjaði í Dimmalætting, men nú hevur kvf tikið um endan.
Hatta er ikki annað enn valstríð. Hasi kunnu jú bestillast til tað mesta, og sleppa eisini sum oftast undan ábyrgd. Men tá roynt var at fella Heðin uppá sendingina “Brandfellan”, duttu tey sjálvi í køstin. Tey eru nú eisini ávegis í sama køst við “toll-gøluni frá 1997”.
Vit rætta kumpas...
Menn tóku vápnini fram frá hond. Eisini slíkir, ið annars hveptu seg við at taka lívið av einum kettlingi, lótu alt himpr fara og fóru nú glaðbeintir í bardaga, um tað gjørdist neyðugt. Hvussu menn umbroyttust hesa tíðina, er so ótrúligt, at bara tann, ið upplivdi tað, kann trúgva tí, stendur m.a. í broti úr bókini, sum man vera eitt tað besta, sum er komið út í bók, sum ískoyti til Føroya søgu.
Líggjas í Bø, skrivar kærkomna ævisøgu um Klakksvíksstríðið.


text:
Ósaklig samanbering av elprísum
Vinnuhúsið hevur sent miðlunum skriv, har róð verður fram undir, at føroysku elprísirnir eru ein bági fyri kappingarførið hjá føroyskum ídnaðarvirkjum. Samanborið verður við prísirnar á evropiska meginlandinum, og loysnina sigur Vinnuhúsið vera at skipa ein elmarknað.
Tað er undrunarvert, at Vinnuhúsið velur at koma við hesum útspæli júst nú, bert góð tvey ár eftir, at limirnir í Føroya Arbeiðsgevarafelag í kanning vístu á 16 forðingar fyri føroysk vinnulív, uttan at nevna elprísir.
Vinnuhúsið kunngjørdi í 2017, at sambært omanfyri nevndu kanning vóru størstu forðingarnar fyri føroyskt vinnulív ávikavist óstabilitetur og tung almenn umsiting, atgongd til fígging, og ov lág orka til nýskapan.
Dýrt at vera avbyrgd
Tað er rætt, at elprísurin fyri ídnaðarkundar er hægri í Føroyum enn í fleiri evropiskum londum.
Tvør høvuðsorsøkirnar eru til hetta. Fyrst og fremst, at Føroyar eru avbyrgdar og hava ikki møguleika at keypa elorku úr øðrum londum, tá á stendur. Londini, sum Vinnuhúsið samanber Føroyar við, eru knýtt í eina stóra eind við kaðalsambandi landanna millum, og kunnu keypa og selja elorku frá hvør øðrum, tá tørvur er á tí. Henda møguleika hava vit ikki í Føroyum. Vit skulu hava okkara egna back-up ella tiltaksverk, fyri at kunnu veita streym allan sólarringin, uttan mun til veður og vind, og uttan mun til eftirspurningin eftir elorku.
Í seinna lagi verður stórur partur av elorkuni í Evropa framleiddur úr koli og kjarnorku, sum eru væl bíligari enn olja.
Elprísurin í Føroyum er settur eftir kostnaðinum fyri at reka elskipanina og fyri at gera neyðugar útbyggingar.
Yvirskotið, sum Vinnuhúsið speiskliga sipar til, verður verandi í skipanini og verður brúkt til eginfígging av útbyggingum – bæði fyri at nøkta vaksandi tørvin á elorku, serliga hjá ídnaðarkundnum, og fyri at byggja eitt meira burðardygt samfelag. Seinnu árini hevur SEV í miðal gjørt íløgur fyri yvir 300 mió. kr. um árið í framleiðslu og net.
Hesar íløgur eru samstundis viðvirkandi til ein framtíðar bíligari elprís fyri øll, tá alsamt størri partur av elframleiðsluni verður burðardyggari og bíligari.
Ófullfíggjað samanbering
Samanberingin hjá Vinnuhúsinum umfatar ikki góðskuna á elveitingini í londunum á listanum og heldur ikki, hvussu nógvar og stórar útbyggingar hesi lond hava gjørt í eina framtíðar burðardygga elskipan.
Góðskan á føroysku elveitingini er høg, og kemst tað serliga av tí miðvísa arbeiði, sum hevur verið gjørt seinastu árini, við at dagføra og útbyggja føroyska elnetið. Danir hava eina sokallaða ’uppitíð’ á 99,99 prosent, sum er tann hægsta í Evropa, og í Føroyum liggja vit á 99,96 prosentum.
Harumframt eru vit í Føroyum væl framman fyri flestu londini í Evropa, tá ræður um útbyggingarnar, sum skulu til fyri at nøkta framtíðar krøv. Her hava lond sum eitt nú Luxemburg, sum hevur bíligasta elprís í Evropa, trupulleikar við at fylgja við, tí fígging er ikki til útbyggingar orsakað av lága prísinum.
Tvey onnur oyggjasamfeløg eru við í samanberingini. Hesi eru Malta og Kypros, men bert Kypros er avbyrgt eins og Føroyar. Malta er knýtt í kaðalnetverkið í Evropa. Tølini vísa, at kostnaðurin fyri el á Kypros táttar í kostnaðin í Føroyum.
Fyrimunir og vansar við at virka í Føroyum
Vinnulívið, og serliga alivinnan, hevur víst hegni og hevur dugað øgiliga væl at gagnnýtt teir natúrligu fyrimunirnar, sum eru við at búleikast og virka í einum avbyrgdum oyggjasamfelagi í Norðuratlantshavinum.
Men eins væl og natúrligir fyrimunir eru eisini natúrligir vansar við at búleikast og virka í einum avbyrgdum oyggjasamfelagi. Ein av hesum vansum er, at tað er dýrari at reka eina fullfíggjaða elskipan, við somu góðsku sum í restini av Evropa, og tí er kostnaðurin fyri el natúrliga hægri.
Hjá SEV eru vit fegin um góða samstarvið, sum vit hava við vinnukundar, herundir ídnaðarkundar okkara. Nógvar av stóru útbyggingunum, sum SEV hevur gjørt seinastu árini, hava verið neyðugar fyri at nøkta tørvin hjá serliga alivinnuni, og eru gjørdar í tøttum samstarvi við hesar kundar.
Hvørja ferð føroyskt vinnulív, eitt nú ein alifyritøka, víðkar um virksemi sítt við annaðhvørt at byggja út ella at fara undir virksemi á nýggjum stað, setir tað stór krøv til SEV, sum skal hava nøktandi elveiting til reiðar, tá fyritøkan fer undir nýggja virksemi sítt. Í fleiri førum hevur hetta kravt nýggjar koblingsstøðir, kaðalleiðingar, víðkaðan motormátt v.m., sum eru útbyggingar fyri milliónir.
Havandi í huga hetta góða samstarvið og tær treytir, sum vinnan annars hevur at virka undir, og sum vinnan sjálv hevur víst á í kanning hjá Føroya Arbeiðsgevarafelag, kann tað tykjast margháttligt, at Vinnuhúsið nú, bert góð tvey ár seinni, brádliga vísir á, at elprísirnir eru avgerandi fyri kappingarførið hjá føroysku fiskavøruframleiðarunum.
Somuleiðis er tað undrunarvert, at loysnin hjá Vinnuhúsinum er ein lítið undirbygd áheitan á landsmyndugleikarnar um at broyta føroyska elmarknaðin fyri at ’fáa gongdina í føroysku ídnaðarprísunum aftur á beint’, umframt ein umbøn um at sleppa upp í part í hetta arbeiðið.
Stuðulsskipan fyri ídnaðarvirkir
Ídnaðarkundarnir hjá SEV eru partar av eini kreppuskipan, sum varð sett í verk av politisku skipanini í 1992, tá útflutningsvinnan lá tungt í sjónum og mett var neyðugt at veita henni stuðul. Henda skipan er ongantíð ógildað aftur, og tískil fær útflutningsvinnan framvegis lægri elprís enn onnur.
Ískoytið hjá ídnaðarkundunum til avlopið hjá SEV liggur sostatt væl undir ískoytinum hjá øðrum vinnukundum og privatu húsarhaldunum.
Teir ídnaðarkundar, sum í størstan mun merkja høgu elprísirnar, eru frystihúsini. Her kundi Vinnuhúsið saman við politisku skipanini arbeitt við eini loysn fyri júst hesar kundarnar, møguliga við at endurskoða kreppuskipanina frá 1992.


text:
"Slip kreativiteten og innovationen løs i din virksomhed"
Endamál
Endamálið er at gera luttakararnar dugnaligari í teimum kreativu og innovativu prosessunum.
Innihald á skeiðnum
Ven tín nýskapanarvødda! Øll kunnu verða nýskapandi og nýhugsandi. Tú kemur at royna ymiskar mannagongdir, ið fremja skapandi og nýhugsandi hugsanarhátt hjá tær sjálvum og tínum starvsfeløgum.
Co-creating er ein nýggj tilgongd til at skapa broytingar í netverkinum. Kunnað verður um tær grundleggjandi hugsanirnar handan Co-creating mannagongdir, og hvussu tær kunnu handfarast og viðgerast í tínari fyritøku og tínum arbeiðsumhvørvi.
Nýskapan fremjist í ávísum samanhøpi, tí má ein, sum leiðari, eisini kanna, hvussu mentanarligar og bygnaðarligar umstøður kunnu verða forðandi ella fremjandi fyri nýskapan- og hugsan. Mangan skal ikki so nógv til.
Kunnað verður um eitt amboð, ið kann máta, hvussu nýskapandi tín fyritøka er. Tað snýr seg um at geva sær far um tey spírandi hugskotini. Nýskapan er nakað NÝTT, GAGNLIGT og NÝTSLU-GJØRT.
Hvussu kann eg, sum leiðari, stuðla teimum góðu stigtøkunum og fara frá NÝTT til Gagnligt og Nýtslu-gjørt.
Á skeiðnum fært tu m.a.:
- innlit í kynstrið at styrkja innovatiónsførleikan í tær sjálvum - í deildini - í netverkinum
- íblástur og venjing í at lata prosessir leysar, sum kunnu fáa nýggj hugskot at mennast
- eitt boð um, hvussu tú setir innovatión og skapandi evni í verk
- eina samrøðu um, hvussu megatrends kunnu gagnnýtast innovativt
Tað ástøðiliga grundarlagið teir tveir dagarnar hvílir á ta viðurkennandi tilgongdina og frá eyðkendu nýskapar-ástøðini til ta nýggju og hugkveikjandi U-ástøðina.
Hetta skeiðið er ikki á skránni. Her kanst tú boða frá, um skeiðið
hevur tín áhuga. Skeiðið verður fyriskipað, treyta av nøktandi
luttøku. Fráboðanin er óbindandi.
Leiðslumenning
Komandi skeið
-
TEMADAGUR - KOMMUNOM-ÚTBÚGVINGIN - MÁLSVIÐGERÐARMODULIÐ21. FEBRUAR 2020
-
Lær teg føroyskt til lítar11.02.2020 - 24.03.2020
-
Grundleggjandi prosjektleiðaraskeið13.02.2020 - 19.05.2020
-
Fyrisitingarlógin/Málsviðgerð o.a.22.04.20 - 23.04.20
-
Alment innlit05.05.2020
-
Grundskeið í sveising25.05.2020 - 29.05.2020
Fá tíðindabrøv
Ynskir tú at fáa kunning tá nýggj skeið eru á skránni og annað líknandi, so kanst tú skriva teg upp til at móttaka tíðindabrøv frá okkum niðanfyri
Tíðindi
TEMADAGUR 21. FEB. 2020 - KOMMUNOM-ÚTBÚGVINGIN OG MÁLSVIÐGERÐARMODULIÐ 21-Feb-2020
TEMADAGUR 21. FEB. - KOMMUNOM-ÚTBÚGVINGIN - MÁLSVIÐGERÐARMODULIÐ Skeiðsdepilin ætl...
ENDURNÝGGJAN AV SVEISISERTIFIKAT 01-Jan-2020
Endurnýggjan av sveisisertifikat verður gjørd eftir avtalu og í samstarvi við Norsk Veritas. Luttakaragjaldið er ...
INNANHÝSIS LEIÐSLUMENNINGARTILGONGD 01-Jan-2020
Innanhýsis Leiðslumenningartilgongd Okkara kundar leggja alsamt meira dent á at fáa eina tænastu, ið er sett s...
Luttakandi siga
Um Prosjektleiðaraskeiðið
Skeiðið í projektleiðslu er heilt vist besta skeiðið eg havi verið á í mínum virkna abeiðslívi, ikki minst at takka frálíku skeiðshaldarunum fyri.
Skeiðið gevur innlit í týdningarmiklar mannagongdir, metodir og vegleiðingar fyri at fáa projektið at eydnast, og ikki minst fellur, ið kunnu forkoma projektinum.
Um Skeiðsdepilin
Skeiðsdepilin arbeiðir við eftir- og víðariútbúgving á Glasi í Tórshavn. Vit vilja geva tær neyðuga førleikan at fremja tey verk, sum tú hevur sett tær fyri.Les meira


text: Tá ið dapra kreppan í Føroyum var í hæddini fyrst í 90 árunum, fluttu 6000 fólk úr Føroyum undan kreppuni. Og hetta gjørdust eisini stórur smeitur fyri føroyskan hondbólt, tí summu feløg funnu ongantíð gamla stevið aftur. Myndin omanfyri er av 3. deildarliðnum hjá Neistanum. Hetta vóru “eldri” spælarar, sum hugnaðu sær í 3. deild. Teir byrjaðu í 4. deild, sum teir vunnu, og hildu kósina upp á tindin í 3. deild, sum teir eisini vunnu. Hetta var seinnu hálvu í 80 árunum. Tá kreppan hæsaði av, var eingin 4. deild og fá lið í 3. deild. Neistamenn hjúklaðu um mansliðið, og mangan stuttleika teir sær. Umframt spælararnar á myndini høvdu kend neistanøvn sum Hans Mortensen, Hans Holm og Jens av Reyni eisini spælt við liðnum. (Vagnur)


text:
Tilfeingisbreytin – lokal, grøn og global
Tilfeingisbreytin á Miðnámi í Vestmanna er ætlað føroyskum ungdómum, sum hava áhuga fyri føroysku náttúruni. Tilfeingisbreytin gevur næmingunum almennan lestrarførleika til hægri lærustovnar á jøvnum føti við hinar gymnasialu breytirnar.
Á breytini verður serliga undirvíst í náttúruvísindaligum lærugreinum á C-, B- og A-stigi, og breytin er serliga ætlað teimum, sum hava áhuga fyri náttúruni, umhvørvinum og burðardyggari gagnnýtslu av náttúruríkidøminum. Stutt sagt er talan um eina grøna gymnasiala breyt, sum tekur trý ár.
Seinastu árini eru fleiri av teimum, sum hava tikið prógv á Miðnámi í Vestmanna, farin undir hægri lestur á universitetum í fleiri ymsum londum, t.d. Norra, Danmark, Póllandi, Australia, Skotlandi og Onglandi.
Nýggja tilfeingisbreytin er grundað á tey føroysku náttúruvirðini, sum gevur teimum ungu eina føroyska barlast, áðrenn tey fara uttanlands at lesa. Tí kann roknast við, at fleiri teirra fara at velja hægri útbúgvingar, sum vit hava brúk fyri í Føroyum, og væntandi fer onkur teirra at seta nýggj arbeiðspláss á stovn.
Á tilfeingisbreytini eru tvær nýggjar lærugreinir, sum ikki finnast á øðrum breytum. Tann fyrra lærugreinin er tilfeingisfrøði á B-stigi, sum skal geva næmingunum grundleggjandi vitan um tey ymsu sløgini av livandi verum í føroysku náttúruni, og tann samfelagsliga týdningin, tey hava. Næmingarnir skulu eisini duga at meta um, hvussu vit gagnnýta okkara náttúrutilfeingi, sum er, og um menningarmøguleikar fyri betri gagnnýtslu í framtíðini, so vit fáa fleiri arbeiðspláss í Føroyum.
Hin nýggja lærugreinin er tilfeingi á A-stigi, har næmingarnir arbeiða við fýra verkætlanum triðja skúlaárið. Verkætlanir kunnu gerast innan hesi øki: Náttúrutilfeingi, aling, landbúnað, fiskiskap og veiðu, framleiðslu og náttúrunýtslu.


text:
Ongar vørur
Allar Navia troyggjur eru 100% ull. Ullin í hesum troyggjum andar við kroppi tínum, sum tryggjar ein javnan hita, ið tú trívist væl í. Nútímans sniðið tekur íblástur frá gomlu føroysku mynsturmentanini, ið strekkir seg allan vegin aftur til víkingatíðina. Ríkað innihaldið av lanolin í føroysku ullini ger, at henda er vatnfrávísandi.
Troyggjan Høgni er bundin úr Navia tógvinum Uno, ið er 1 tráða. Uno tógvið er gjørt úr føroyskari ull, blandað við hetlendskari ull og avstralskari lambsull. Tað er mjúkt tógv úr høgari góðsku.
Hervør troyggjan er bundin úr Navia tógvinum Uno, ið er 1 tráða. Uno tógvið er gjørt úr føroyskari ull, blandað við hetlendskari ull og avstralskari lambsull. Tað er mjúkt tógv úr høgari góðsku.


text:
Heilsumálaráðharrin, Kaj Leo Holm Johannesen, vitjaði Blákrossheimið á Nesi síðsta mánadag. Umframt eina rundferð á stovninum, fekk landsstýrismaðurin innlit í virksemið, sum fer fram á stovninum. Blákrossheimið veitir hjálp og viðgerð til t...
Leygardagin 14. mars kl 16:00 hevur Blái Krossur Føroya aðalfund í Siloa, Fuglafirði. Skrá sambært viðtøkunum. Kl 19:00 verður hugnaløta. Her fer Laura Kathrine Apol at siga sína lívssøgi. Laura Kathrine Apol er nokk mest kend fyri sítt arbe...
‘Lívsmeistran’ er nýggja og spennandi undirvísing, sum fyribyrgingardeildin í Bláakrossi skipaði fyri í samband við SSP vikuni. Lív Justinussen, sálarfrøðingur á fyribyrgingardeildini, er sera spent uppá hesa undirvísing. Hon varpar ikki bara ljós...
Í 2019 vóru 10,6 milliónir litrar av alkoholfríum øli seld á Norska marknaðinum, sum er nýtt
met. Talið kemur av øllum sløgum av alkoholfríum øli. Henrik Lund, marknaðarføringsleiðari Ringnes, ið er størsta bryggjarí í Norra, meinar, at hendan...
Týsdagin 4. februar var altjóða krabbameinsdagur. Í hesum sambandi útgav WHO eina rapport um, hvussu deyðsfall vegna krabbamein kann lækkast. WHO, World Health Organization, er ein felagsskapur, sum viðgerð heilsu kring heimin og er sprottin út fr...
Í sambandi við sítt virksemi í Saltangará, hevur Blái Krossur Føroya ognað sær ein bygning til alt sítt virksemi í økinum. Talan eru um 4 ymisk leigumál, sum nú verða samlað á einum staði. Bygningurin er 810 m2 í trimum hæddum og stendur við...
Smugling av rúsevnum til Føroyar er væl skipað og kemur í stórum mongdum. Hetta vísa royndir hjá Taks og løgregluni, sum ásanna at rúsevna smugling framvegis er ein vaksandi trupulleiki í Føroyum. Nakað av smuglingini, sum kemur til Føroya er g...
Aðalfundurin hjá Bláa Krossi Føroya verður í leygardagin 14. Mars 2020. Skrá sambært viðtøkunum. Mál til fundin skulu vera aðalskrivaranum í hendi innan 14. Februar 2020 Stað og tíð verður lýst seinni.
Orð kunnu ikki lýsa, hvussu takksom vit eru fyri hesa stórfingnu jólagávu, sum Betri hevur valt at geva “Øll hava rætt til góð barnaár” hjá Bláa Krossi Føroya. Betri samtakið hevur allar advents sunnudagar givið fíggjarliga gávu til ymiskt arbe...
Blái Krossur Føroya ynskir øllum eini gleðilig jól og eitt av Harranum signað nýggjár við heilsan úr Lukas 2,10-11: “Óttist ikki; tí sí, eg kunngeri tykkum eini stór gleðiboð, sum skulu verða fyri alt fólkið. Tí at tykkum er í dag ein frelsari ...


text:
Eini 8.000 tons av svartkjafti verða landað til Havsbrún um vikuskiftið
vinna21-03-2020 - 13:58 - Jóanis Nielsen
Nógvur svartkjaftur verður landaður í Fuglafirði um vikuskiftið, vit meta umleið 8.000 tons.
Høgaberg kom á Fuglafjørð í morgun, Borgarin kom beint eftir middag, Finnur Fríði kemur seinnapartin á Fuglafjørð, Arctic Voyager skal eisini land í Fuglafirði.
Høgaberg landar nú, so skal Finnur Fríði landa, so Borgarin og so Arctic Voyager.
Prísurin er batnaður í Fuglafirði, teir fáa nú 2 kr og meira fyri kilo.


text:
Mark Lausen-Marcher er settur í starv sum samskipari hjá HSF. Mark kemur serliga at taka sær av ítróttarliga partinum av virkseminum hjá HSF, herundir bæði landsliðsarbeiðinum og breiddarhondbóltinum.
Mark er eitt kent andlit í hondbóltsumhvørvinum í Føroyum, bæði sum fyrrverandi leikari, ungdómsvenjari og ungdómslandsliðsvenjari.
Tað hevur leingi verið eitt ynski hjá starvsnevndini hjá HSF at kunna fara undir eitt meira skipað arbeiði at menna breiddarhondbóltin í Føroyum, harundir í mest møguligan mun at stuðla teimum feløgunum, sum stríðast við at fáa hondbóltin at nørast. Starvsnevndin metir harumframt, at tað er ein fyrimunur, at tað í HSF starvast fleiri fólk, sum hava hondbóltsfakliga vitan og royndir, og sum kunnu ráðgeva starvsnevndini, undirnevndunum og limafeløgunum í HSF í sambandi við, at avgerðir skulu takast viðvíkjandi eitt nú, hvussu kappingarleisturin skal verða í teimum ymisku árgangunum, og hvussu landsliðsarbeiðið hjá HSF skal leggjast til rættis.
Mark L. Marcher hevur drúgvar royndir sum hondbóltsvenjari, umframt at hann, í sínum starvi sum landsliðsvenjari hjá HSF og ungdómsvenjari í Føroyum tey seinastu fimm árini, hevur nomið sær eina sera víðfevnda vitan um limafeløgini í HSF og føroyskan hondbólt sum heild.
Mark L. Marcher er føddur í 1991 og uppvaksin í Høng á Sjællandi. Mark býr í Hoyvík og heldur saman við unnustuni Eydnu Eivindardóttir Danielsen og saman eiga tey eina dóttur og ein son.


text:
Tá tað var vorðið skýmligt fyri aðru ferð teir síðstu níggju tímarnar henda dagin, byrjaði KFS-legan 2015. Hetta var sjálvur sólarmyrkingardagurin 20. mars. Og hetta kvøldið høvdu nøkur ung úr Norðuroyggjum, Eysturoy og Streymoy leitað sær í Meinigheitshúsið í Havn fyri at vera saman eitt vikuskifti um evnið “Trúgv og/ella lívsstílur”.
Ragnhard Petersen
Sí nakrar myndir frá leguni her.
Lurta eftir Gudi
Fyriskipararnir – nøkur frá KFS-nevndunum á Kambsdali og í Hoydølum – høvdu lagt leguna til rættis síðani miðskeiðis í januar, og kl. 18 bleiv legan skotin í gongd við eini leskiligari høsnarungasuppu við nudlum. Men menniskjan livir ikki av “breyði” eina, so meðan X-Factor var á DR1, undirvísti Høgni Johannesen um at lurta eftir Gudi og hansara orði.
Sólarmyrkingarevangelisering
Eftir bíbliutíman var ætlanin at fara ein túr út á havnargøtur, har nógv fólk var, tí nógv sólarmyrkingartiltøk vóru at fara til. Hetta eitt gott høvi at møta fólki og tosa við tey um Gud, sum hevur skapt alt og harvið gjørdi sólarmyrkingina møguliga. Fleiri góð prát vóru úti á gøtuni, áðrenn farið var “heimaftur”, har kokkurin nú setti heimagjørda pitsa á borðið.
Ver Gudi lýðin
Leygarmorgunin undirvísti trúboðarin hjá Føroysku Sjómansmissiónini, Torleif Johannesen, um eitt álvarsligt evni, sum kanska ikki verður boðað so ofta, nevniliga lýdni móti Gudi og hansara orði. Kristin skulu jú ikki bert hoyra Guds orð, men eisini vera tí lýðin – v.ø.o. liva ein lívsstíl, sum sprettir úr Guds kærleika til menniskju og samsvarar við trúnna á hann.
Túnatos
Eftir døgurða var ein fríløta inntil kl. 15, tá “Túnatos” var á skránni. Bergur D. Joensen, Hans F. Mikkelsen og Símun Absalonsen vóru komnir á gátt fyri at svara spurningum frá teimum ungu. Øll sótu í einum stórum ringi, og har blivu alskyns spurningar settir gestunum. Sera áhugaverd løta, sum vardi næstan tríggjar tímar!
Lít á Gud
Leygarkvøldið var møti, har Jóhan Petur Johannesen talaði um at líta á Gud. Um vit ikki hava álit á Gudi, so er tað ógjørligt at vera Gudi lýðin, tí mangan er neyðugt at traðka út á lyftini, sum vit eiga í Guds orði. Kristin eru trúarfólk, og tí liva tey út frá tí, sum tey trúgva, og ikki tí, sum tey síggja.
Eftir møtið var bjóðað til café, har Olvheðin Jacobsen úr Hvannasundi og Ari Danielsen úr Havn sungu nakrar sangir. Luttakarar og gestir hugnaðu sær við práti, spølum og onkrum lekkrum afturvið.
Væleydnað lega
Sunnumorgunin var farið tíðliga upp til morgunmat, áðrenn rudding og vasking skuldi fáast av vegnum. Kl. 10 skein í hvørjum horni, og luttakararnir kundu tí seta kósina heimaftur. Onkur ætlaði sær heim á morgunmøti, men mundu tey flestu kortini ikki vera so mikið troytt, at ein blundur mundi vera fremst í huganum?
Samanumtikið lótu nógvir av luttakarunum væl at leguni, hóast legan var heldur lítil – eini 25 luttakarar tilsamans. Men lítlar legur hava eisini sínar fyrimunir, og tað dugdu luttakarnir at gleðast um. Og teir hildu, at legan var hugnalig, samstundis sum hon var gevandi og avbjóðandi og eggjaði teimum ungu at liva eitt lív, har samsvar er millum trúgv og lívsstíl.


text:
Góði limur í Starvsmannafelagnum
2020-02-07 18:11
Nú val av formanni aftur stendur fyri framman á aðalfundinum 7. mars, fari eg at biðja um tykkara stuðul.
Eftir fýra góð ár í formanssessinum havi eg onga løtu ivast í, at eg skuldi bjóða meg fram aftur at standa á odda fyri sterkasta fakfelagið í Føroyum. Hesi árini hava verið sera spennandi og lærurík.
Tað er eitt krevjandi starv at vera formaður í einum stórum fakfelag sum Starvsmannafelagnum. Royndirnar havi eg, og eg haldi meg eisini hava ta vitan og treiskni, árræði og mót, nærlagni og eldhuga, ið krevst.
Starvsmannafelagið hevur seinastu árini prógvað sítt virði og sína styrki í samfelagnum. Seinasta dømið er semingin, sum var her fyri í sambandi við sáttmálasamráðingarnar ímillum Starvsmannafelagið og Fíggjarmálaráðið. At útvarpið ruddar skránna og sendir beinleiðis frá løtuni, tá ið Starvsmannafelagið skal svara Semingsstovninum, vísir týðuliga hvønn týdning og styrki, almenningurin heldur felagið hava á føroyska arbeiðsmarknaðinum og í føroyska samfelagnum sum heild.
Eg eigi als ikki einsamallur æruna av hesum, tí aftanfyri meg havi eg havt eina dugnaliga nevnd og eina ógvuliga professionella umsiting, sum hava stuðlað mær væl á tí leiðini, eg fyri fýra árum síðani setti mær fyri at ganga sum formaður.
Ynskir tú, kæri limur, at Starvsmannafelagið framhaldandi skal verða í oddinum, sjónligt, álítandi og sterkt, so eri eg til reiðar at taka eitt tørn afturat fyri allar limir felagsins – til reiðar at verja vunnin rættindi og skapa nýggjar møguleikar á arbeiðsmarknaðinum og, ikki minni, at fremja málini, sum limirnir sjálvir vilja, at felagið skal stinga út í kortið.
Einki kemur av sær sjálvum, og einki er avgjørt frammanundan. Tí er tað eisini púra vist, at skal eg verða valdur aftur at standa á odda fyri Starvsmannafelagnum næstu fýra árini, so krevur tað, at eg fái allan tann stuðul, eg kann fáa.
Eg haldi, at vit eiga at halda kósina, sum er sett, og seta okkum sum mál at fáa framt kjarnumálini hjá felagnum og styrkja felagið uppaftur meira við fleiri sáttmálaøkjum og fleiri limum.
Við tykkara stuðli og hjálp eri eg sannførdur um, at hetta fer at eydnast.
16. februar fer talgilda atkvøðugreiðslan í gongd, brúka tín rætt og stuðla mær í at halda fram við at framtíðartryggja Starvsmannafelagið.
Vinarliga
Súni Selfoss
formansvalevni


text:
B˙merki sigur hetta: TrÝggir partar koma saman og mynda eina harmoniska heild. At partarnir standa eins yvir fyri hv°rjum °rum merkir, at hv°r partur er lÝka stillaur yvir fyri hinum bßum og hevur somu rŠttindi til felags ßgˇarnar. HvÝta plßssi Ý mijuni avmyndar samanrenningina, tÝ mijan er felags °ki, bindilii, sum allir partar standa lÝka yvir fyri.
Ein kann sÝggja ymiskt Ý b˙merkinum, eitt n˙ skr˙vu, borur vi bl°um, segl, vari.
StÝlurin Ý b˙merkinum er frÝskur, samstundis sum hann er tekniskur. Litasamansetingin hevur eitt frÝskt, lÝvligt ˙ttrykk, mean formarnir og linjurnar innihalda naka tekniskt, - sami formur verur endurtikin og myndar ein st°rri form, og linjurnar renna nßtturliga ˙r formi Ý form.
Litirnir
TrÝggir litir eru Ý b˙merkinum. Hv°r formur hevur sÝn lit og eru teir valdir vi atliti til evnis°kini hjß teimum trimum sk˙lunum.
Myrkablßi liturin minnir um sjˇgvin og vÝsir til sjˇmanssk˙lan.
Ljˇsablßi liturin minnir um jarn og vÝsir til maskinmeistarask˙lan.
Appelsinguli liturin minnir um eld og vÝsir til brandmeistarask˙lan.
Navni
Vinnuhßsk˙lin er samansett av tveimum orum: vinna og hßsk˙li.
Um ori vinna stendur Ý orabˇkini m.a.: ta at vinna 2(1), arbeii, starv, verk (1), virki (1), vera Ý vinnu.
Um ori hßsk˙li stendur Ý orabˇkini: 1 framhaldssk˙li (fyri verkfr°ingar, handverkarar, handilsfˇlk o.o.), lŠrdur hßsk˙li, frˇskaparsetur, universitet; handilshßsk˙li, Ýtrˇttahßsk˙li, landb˙naarhßsk˙li, listahßsk˙li 2 vanl. fˇlkahßsk˙li.
═ navninum liggur, at hetta er hßsk˙li, sum ˙tb˙gvir leiarar ella fˇlk til vinnuna. Hßsk˙li er vÝari lestur. Navni er breitt, vanligt og partaleyst og fevnir ß einfaldan hßtt um teir trÝggjar sk˙larnar, sum renna saman. Navni greiir Ý sŠr sjßlvum frß, hvat virksemi sk˙lans er.
Navnaskriftin
Stavirnir Ý navninum eru gj°rdir ˙r třpuni Bank Gothic. Hon er ein nřmˇtans sans-serif skrift, sum merkir, at hon hevur ikki f°tur. Bank Gothic er ein opin, v°kur og vŠl lesilig skrift. Hon stendur vŠl saman vi merkinum, og gevur b˙merkinum sum heild eitt vakurt og harmoniskt ˙ttrykk.
Nota Bene
At b˙merki hevur einans tveir uppsetingarhŠttir er ein styrki, tÝ j˙ meira monotont og sterkt verur eykenni.


text:
Endamálið við verkætlanini er at fáa eina tíðarhóskandi farleið millum Trongisvág og Hvalba. Hvalbiartunnilin var við í Samferðsluætlanini fyri 2008-20. Metingar eru gjørdar, um tað loysir seg at víðka verandi tunnil, ið er 1.460 metrar, men niðurstøðan er, at tað samanumtikið loysir seg best at gera ein nýggjan tunnil við tilhoyrandi vegum. Jarðfrøðiligar kanningar eru gjørdar, og komið er til eina loysn við einum tunli á 2.500 metrar. Talan er um eina loysn, har hædd eisini er tikin fyri einum komandi Suðuroyartunli.
Tíðindaskriv:
20.12.2019 Útbjóðing av Hvalbiartunlinum
Arbeiðið gongur væl. Articon er framman fyri upprunaligu tíðarætlanina. Arbeitt verður við at gera eina nýggja tíðar- og arbeiðsætlan. Tann 10. januar 2020 umleið 1.000 metrar av umleið 2.500 metrum, sum er longdin av tunlinum. El-arbeiðstøkan verður boðin út í næstum.
Í heyst bjóðaði Landsverk áhugaðum arbeiðstakarum at søkja um undangóðkenning til at geva tilboð upp á verkætlanina. Trý feløg sleppa nú at bjóða upp á hesa spennandi uppgávu. Tey eru J&K Petersen, NCC og samtakið Articon/LNS, sum tá vóru undangóðkend. Tilboðini skulu vera Landsverki í hendi í seinasta lagi 25. januar 2019. Sambært verklagslógini eru byggiútreiðslurnar ásettar til í mesta lagi 272 mió. krónur.
Mánadagin 14. mai varð spakin settur í fyri verkætlanini við Hvalbiartunlinum. Arbeiðið við at gera arbeiðsvegin hvalbiarmegin er farið í gongd, og hetta arbeiðið skal eftir ætlan vera liðgut í september. Forprosjekt verður liðugt í viku 26.
Prosjektuppskotið er liðugt, og farið er undir at gera forprosjekt. Arbeiðið við at gera ein arbeiðsveg Hvalbiarmegin í somu linju, sum endaligi vegurin verður lagdur, er boðið út, og lisitatión verður 28. mars 2018. Um játtanin í Løgtinginum næstu árini verður samsvarandi langtíðarløguætlanini hjá landsstýrinum, verður farið undir at bora sjálvan tunnilin í 2019.
Prosjekteringin av linjuni er komin væl áleiðis, og verkætlanin kann bjóðast út í ár, um játtan fæst til verkætlanina komandi ár. Játtanin í 2016 var 5,0 mió. krónur til prosjektering og aðrar fyrireikingar.
Bygningsánari: Samferðslumálaráðið
Byggiharri: Landsverk
Høvuðsráðgevi: P/F LBF
Arbeiðstakarar: Ikki avgjørt
Tíðarætlan: Ikki avgjørt
Kostnaðarætlan: Kostnaðarmetingin fyri nýggjan tunnil við tilhoyrandi vegum er 250 mió. krónur. Byggitíðin er trý ár, treytað av at játtanin fylgir arbeiðsgongdini.


text:
Flutningstrygd
Við flutningstrygd kanst tú tryggja góðsið í sambandi við skaða, sum hendir undir flutningi - bæði vinnuliga og privat.
Einstakar tryggingar og fastar avtalur
Til ber at tekna einstakar flutningstryggingar, tá eitthvørt skal flytast antin innanlands, til landið ella av landinum. Somuleiðis eru vit til reiðar at gera fasta avtalu um trygging av flutningi, sum er lagað eftir júst tykkara tørvi.
Mett verður um tryggingartørvin í hvørjum einstøkum føri, fyri at vit á tann hátt kunnu bjóða nøktandi trygging til einhvønn flutning.
Ráðgeving við støði í tykkara tørvi
Vit leggja altíð áherðslu á at veita góða og nágreiniliga ráðgeving, soleiðis at tú fært eitt greitt yvirlit yvir tínar tryggingarmøguleikar, og hvat tryggingin fevnir um. Tosa við okkum og fá eitt óbindandi prát um møguligar tryggingarmøguleikar.
Vit hjálpa tær at velja røttu tryggingarnar
-
Ring til okkara á 358100
-
Skriva til okkara á vinna@trygd.fo
-
Faldari um Vinnutrygd (verður dagførdur)
-
-
Fylg okkum á Facebook
-
Boða frá skaða her
- Fá eitt óbindandi tilboð


text:
09. juli 2018
Tá tú tekur lut í stórum átøkum sum festivalum, ert tú virkin bæði kropsliga, sosialt og andaliga, tú ert partur av felagsskapinum á festivalinum, og tú ert hugbundin í tónleikinum og ymiska virkseminum á staðnum.
HEVUR TÚ HUGSAÐ UM, AT TÚ KANST STYRKJA SÁLARLIGU HEILSUNA HJÁ TÆR OG ØÐRUM, TÁ IÐ TÚ TEKUR LUT Á FESTIVALUM?
Tá tú tekur lut í stórum átøkum sum festivalum, ert tú virkin bæði kropsliga, sosialt og andaliga, tú ert partur av felagsskapinum á festivalinum, og tú ert hugbundin í tónleikinum og ymiska virkseminum á staðnum. Festivalar eru eisini eitt gott høvi at gera okkurt stuttligt saman við tínum vinum og læra nýggj fólk at kenna. Tú kanst fordjúpa teg í tónleikinum, dansa fyri lívinum, njóta føroysku náttúruna og um høvi býðst, kanst tú leypa á sjógv og fáa hitan aftur í pottinum saman við øðrum. Alt hetta kann geva tær góð minni fyri lívið. Tá nógv fólk eru savnað á festivali, kann skjótt blíva tørvur á, at tú veitir eina hjálpandi hond. Hetta kann hava jaliga ávirkan á umhvørvið og geva tær eina góða kenslu, tí tú gert mun í felagsskapinum. Tá tú ert virkin á ymiskar mátar, ger eitthvørt saman við øðrum, ið gevur meining fyri teg, er alt hetta við til at betra um sálarligu heilsuna hjá tær. So ver virkin, ver saman og ver hugbundin á føroysku festivalunum – tað er ABC fyri sálarliga heilsu.


text:
Tí stilli eg upp til Umboðsráðið hjá OT
2014-02-18 03:59
Undirritaði hevur valt at stilla uppaftur til Umboðsráðið (UR) hjá Ognarfelag Tryggingartakaranna (OT), tí eg haldi, at eg her kann verða við til at gera ein mun og halda fram við tí arbeiði, eg higartil havi útint á hesum góða og týðandi stað.
Eg havi verið limur í UR í 6 ár og eisini partur av nevndini í 4 ár, herav 2 ár sum næstformaður. Hetta hevur sjálvandi givið mær týðandi royndir og lært meg nógv. Men eg vil fegin vera við til at menna felagið víðari saman við góðum fólkum. Tí bjóði eg meg fram aftur hesaferð.
Síðani eg kom í UR, havi eg talað fyri og tikið undir við teimum, sum hava tosað um størri opinleika og einum meira virknum UR. Og tað er nógv broytt í so máta hesi seinastu árini. Umframt størri opinleika og gjøgnumskygni er Tryggingarsamstakið vorðið ein meira virkin og sjónligur spælari í føroyska samfelagnum.
Uppgávan í UR er fyrst og fremst at umboða tryggingartakaran, tí tað er hann, sum hevur skapt fyritøkuna. Men uppgávan er eisini at tryggja, at virðisøkingin kemur Føroyum til góðar – at hon bæði kann skapa trygd og vøkstur í Føroyum.
Ta tíðina eg havi sitið í UR hava vit økt talið á limum úr 17 til 35. Hetta fyri at gera fyritøkuna meira opna, gjøgnumskygna og demokratiska. Við 35 røddum, umboðandi tryggingartakararnar, er betri møguleiki fyri at umboða fjølbroytni og víðskygni.
Vit hava eisini fingið eitt meira opið val til UR. Avgjørt er at senda út atkvøðuseðlar til allar tryggingartakarar, sum tryggjar eina uppaftur meira demokratiska tilgongd. Tað var ikki gamalt.
Eisini er nevndartíðin lækkað úr 4 til 2 ár. Nakað, sum eisini er í tráð við tíðarinnar anda. Vit hava eisini fingið eina tilgongd, við altjóða reglum, innan góðan virkis- og nevndarsið, eisini her fylgja vit strangastu og nýggjastu krøvunum til Governance ella góðan virkissið.
Vit hava fingið tilráðingarnevnd, sum skal tryggja eitt rættvíst og professionelt nevndarval.
Orðaskiftið í UR er eisini vorðið breiðari og meira livandi, alt nakað, sum er við til at tryggja, at alt gongur regluliga og rætt fyri seg.
Hóast samtakið, fyrst og fremst, hevur havt trygging í skjaldrarmerki sínum, so hava vit kent tað sum okkara ábyrgd eisini at fylgja tíðarinnar avbjóðingum. Og kanska størsta tiltakið nakrantíð, í longu søgu felagssins, er keypið av Eik, sum vónandi fer at gagna ikki bert tryggingartakarunum, men øllum føroyingum.
Vit hava so eisini ment vinnuliga partin av samtakinum og hava gjøgnum TF Íløgur brúkt part av virðisøkingini til at skapa vøkstur í Føroyum, umframt at tryggingarognin eisini verður brúkt til at stimbra føroyskari mentan, herundir ítróttinum og ungdóminum.
Og eisini avgerðin um at stovna grunn, sum skal stuðla tiltøkum, sum hava til endamál at fyribyrgja skaðum og óhappum ol., er nakað, sum eg havi tikið fult undir við. So her liggur nógv fyri framman at tríva í. Vil sum limur í UR vera við til at bróta upp um ermar og taka lógvatak saman við øðrum.
Eg vil halda fram við hesum góða stavnhaldinum og stevinum og fari, um eg verði valdur, at leggja upp til ein góðan og siðiligan dialog millum UR limirnar og millum UR og nevnd.
Tað liggur ein stór ábyrgd á teimum, sum verða vald í UR, og hesa ábyrgd vil eg, um eg verið afturvaldur, halda fram við at liva upp til. Haldi eisini, at eg sum borgarstjóri, í eini miðalstórari føroyskari kommunu, havi nakað at geva tryggingar- og banka- umhvørvinum í Føroyum. Tað kann bara gagna hesum stóra samtaki, eisini at hava nakað av tí kommunala og solidariska andanum við í sínum umhvørvi.
Hvat ætli eg so at arbeiða við í einum komandi skeiði, um eg verði afturvaldur í UR!
Eg síggi, hetta fyrst og fremst, sum ein møguleika at fylla út teir góðu karmar, sum vit í UR hava skapt seinastu árini og vera við til at seta navn á teir og fáa innihald í, sum sjálvandi skal fylgja tíðini, tørvi og krøvum.
Nú er tað sjálvandi avmarkað, hvussu nógv UR kann fara í smálutir. Tað er jú ein nevnd, stjórn og fyrisiting, sum teka sær av dagligu uppgávunum. Høvuðsuppgávan hjá UR er at velja nevndina, sum hevur evstu ábyrgdina av dagliga rakstrinum. Eisini góðkenna UR limir ársroknskapin og samtykkja møguligar viðtøkubroytingar. Harumframt viðgera UR limir yvirskipað strategisk átøk og eftirmeta virksemið.
Eg fari at velja nevndarlimir, sum umboða eigarin (tryggingartakarin) á besta hátt, t.d. í sambandi við áseting av tryggingargjaldi og viðgerð av tryggingarskaðum.
TF-Holding er millum stórstu og týdningarmiklastu feløg í Føroyum, og tí hevur tað stóran týdning, at felagið verður stýrt av nevnd, sum hevur røttu førleikarnar, so felagið framhaldandi kann verða eitt sterkt og trygt felag, sum, eisini í framtíðini, kann verða við til at gera íløgur í føroyskt vinnulív.
Men eg fari so at halda fram við at skapa eitt gott professionelt og menniskjansligt umhvørvi í UR og har vera við til at koma við góðum hugskotum, til gagns fyri tryggingartakarin, sum leiðsla og nevnd kunnu arbeiða víðari við.
Fari at luttaka i arbeiðinum í UR við opnum sinni og medvirka við mínum royndum og vitan.
Jóhannus Danielsen
Toftir


text:
Fyri at fyribyrgja m.a. fylgisjúkum hjá nýføddum og jarntroti hjá mammuni, so viðmælir Sundhedsstyrelsen, at allar barnakonur skulu taka ískoyti av folinsýru, jarni, D-vitaminum og evt. kálki. Les meira um tilmælið niðanfyri.
Ætlar tú at gerast við barn, viðmæla heilsumyndugleikarnir eitt dagligt folinsýruískoyti á 400 µg. Hetta skal takast, frá tí tú roynir at gerast við barn, til og við 12. barnsburðarviku.
Folinsýra er ein vitamin, sum er í kostinum, men torført er at fáa nóg mikið úr kostinum í barnsburðartíðini. Tískil verður mælt til at taka eitt ískoyti í sambandi við barnsburðin fyri at fáa eina nøktandi mongd, so byrgjast kann fyri at fáa eitt barn við mønubrokki (neuralrørsbreki), tað merkir brek í heila og mønu. Er hetta hent áður í familjuni, útskrivar læknin eina størri mongd av folinsýru við forskrift.
Eru nakrar vikur gingnar, áðrenn tú ert varug við, at tú ert vorðin við barn, skal tað ikki ørkymla teg. Folinsýra minkar um vandan fyri, at barnið fær mønubrokk, men tað merkir ikki, at tú fært eitt barn við mønubrokki, um tú ikki hevur tikið folinsýru, tí tað er hóast alt sera sjáldsamt.
Viðmælt verður at taka ískoyti av jarni, 40-50 mg dagliga. Hetta skal takast frá 10. barnsburðarviku og restina av barnsburðarskeiðinum. Hetta kemst av, at barnakonur hava øktan tørv á jarni, og tað hevur víst seg at vera torført hjá lutfalsliga mongum at fáa nøktandi mongdir úr kostinum. Vamlast tú illa, kann avtalast við lækna ella jarðarmóður at bíða við at taka jarnískoyti til í seinasta lagi 18. barnsburðarviku.
Týdningarmikið er at taka jarnískoyti ímillum máltíðirnar, tí tá er upptøkan best. Tak ikki jarn saman við mjólkaúrdrátti. Jarn í eini multi vitamin/mineral tablett verður ikki íroknað, tí jarnið kappast við hini evnini um at vera upptikið og verður tískil ikki upptikið nóg væl.
Eisini vísir tað seg at vera torført hjá barnakonum at fáa nøktandi mongd av D-vitaminum gjøgnum kostin. D-vitamin er týdningarmikil fyri at kunna gagnnýta kálk, sum hevur týdning fyri beinagrindina.
Tískil verður mælt til at taka 10 µg av D-vitaminum dagliga sum ískoyti.
Kálk hevur týdning fyri beinagrindina bæði hjá barnakonuni og barninum. Kálk fæst lættast úr mjólk og mjólkarvørum. Fær barnakonan ikki mjólkarúrdráttir, verður eitt ískoyti av kálki viðmælt. Mælt verður til, at barnakonur fáa ein ½ litur av mjólkarúrdráttum dagliga ella eitt dagligt ískoyti á 500 mg av kálki.
Tørvurin á øðrum vitaminum og mineralum er sjálvandi tengdur at, hvussu fjølbroyttan og góðan kost tú etur.


text:
Tjóðskjalasavnið Faroese National Archives
V.U. Hammershaimbs gøta 18
FO-100 Tórshavn
T-postur: skjalasavn@skjalasavn.fo
Tlf: +298 340 540
Seinast dagført: 17-03-2020
Tilfarið á heimasíðuni er av ymsum slagi og kann býtast upp í fýra ymiskar bólkar:
1. Upprunakeldur
2. Transskriberaðar keldur
3. Viðgjørt tilfar
4. Greinar
Upprunakeldur eru skriv, t.d. brøv ella frágreiðingar, sum eru skannað í sínum uppruna líki, tvs. uttan at arbeitt er nakað við teimum. Hesi eru mangan hondskrivað og tó ikki so løtt at lesa.
Transskriberaðar keldur eru, eins og upprunakeldur, skriv, frágreiðingar osfr., sum eru nær sínum upprunalíki. Munurin á transskriberaðum keldum og upprunakeldum er, at transskriberaðu keldurnar eru avskrivaðar, soleiðis at tær eru lættari at lesa enn upprunakeldurnar.
Viðgjørt tilfar er tilfar sum er skipað eftir ávísum (ofta granskingarligum) endamáli. Sostatt er talan ofta um tilfar, sum er savnað av ávísum persóni. Hetta tilfar er sum oftast viðgjørt í ávísan mun, í mun til sín uppruna.
Greinar eru vísindaligar ella aðrar søguligar greinar skrivaðar til history.fo ella í øðrum sambandi.
Tilfarið finst í ymiskum formati. T.d. eru PDF-fílur, Word-fílur, Excel-fílur og JPG-fílur.


text:
Nú tíðin er komin, at vetrardekkini skulu av og summardekkini á, er tað týdningarmikið at burturbeina gomlu dekkini á rættan hátt.
Um felgan ikki kann brúkast aftur, lat hana til jarnendurnýtslu og dekkini sjálvi til brenningar. Um tað er neyðugt, kanst tú fáa eitt verkstað at taka dekkini av felgunum.
Jarn er vorðið ein trotvøra í heiminum, men tá tað verður latið til endurnýtslu, senda vit tað uttanlands, har tað verður gagnnýtt í nýggjum høpi.
Alt jarn og metal skal til endurnýtslu
Jarn, rustfrítt stál, aluminium og kopar skal latast til endurnýtslu og eigur undir ongum umstøðum at verða latið til brenningar.
At framleiða nýggjar lutir úr endurvunnum jarni og metalum gevur munandi minni CO2-útlát enn at framleiða somu lutir úr nýggjum tilfeingi.
Harumframt eru jarn og metalir til stóran bága fyri brenniovnin hjá IRF.
Hví verða dekk ikki send til endurnýtslu?
IRF sendir ikki dekk av landinum til endurnýtslu, tí tað tíverri er alt ov kostnaðarmikið. Í eitt nú Danmark verður eitt gjald lagt á alla dekksølu, og hetta gjaldið verður nýtt til at rinda kostnaðin fyri at senda dekkini til endurnýtslu. Tað eru dekk- og bilasølurnar, sum taka sær av hesum. Eingin tílík skipan er í løtuni í Føroyum.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Leiðari settur fyri Heimatænastuna í VEKS
07.09.2014
Stýrið fyri Heimatænastuna í VEKS hevur sett Niels A. Joensen í nýggja starvið sum leiðari fyri Heimatænastuna í VEKS.
Umframt drúgva og víttfevnandi bankaútbúgving, hevur Niels A. Joensen eina Master í Leiðslu.
Niels A. Joensen starvast í løtuni í BankNordik har hann seinastu 28 árini hevur arbeitt við leiðslu.
Leiðarin fyri Heimatænastuna í VEKS hevur høvuðssæti í Vestmanna. VEKS samstarvið umfatar Vestmanna-, Eiðis-, Kvívíkar- og Sunda kommunur og talan er um 20 bygdir, uml. 4.100 borgarar, 3 heim og uml. 100 starvsfólk.
Á stýrisfundi 29. august legði stýrisformaðurin Heðin Zachariasen uppskot til fíggjarætlan fyri stýrið sum var samtykt at leggja fyri kommunustýrini til fíggjarætlanarviðgerð teirra. Fíggjarætlanin byggir á verandi virksemi á økinum.
Stýrið fer nú saman við nýsetta leiðaranum at seta út í kortið framtíðarkósina fyri Heimatænastuna í VEKS og eru bæði leiðsla og stýrið klár til at taka móti avbjóðingini til at mynda og menna Heimatænastuna í VEKS við nýggjum og ørvísi tænastum, ið byggja á sera vælvirkandi virksemi á økinum í dag.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna@vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Bank Nordik: 6460-110.628.9
Betri Banki: 9181-123.097.4
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
- Hetta eru tríggjar sera spennandi og sterkar fótbóltstjóðir, ið vit skulu møta. Frakland hevur eitt av bestu U19-landsliðum í Evropa, so tað verður uttan iva ein stór avbjóðing fyri okkara ungu spælarar, sigur Jógvan Martin Olsen, U19-landsliðsvenjari.
Føroyska U19-landsliðið við dreingjum sleppur av álvara at royna seg, tá innleiðandi EM-undankappingin verður á skránni komandi ár. Hósmorgunin varð lutakast um, hvussu bólkarnir skulu síggja út, og har háttaði tað seg soleiðis, at Føroyar komu í bólk 8, saman við Frakland, Danmark og Finnland, skrivar FSF á heimasíðuni.
Kappingin verður í Danmark frá 12. til 20. november 2019.
- Tjóðskaparkenslan plagar at vera sterk, tá vit møta Danmark, so tá vænti eg ein spennandi dyst. Møguleikin fyri stigum er kortini størst móti finnum, sigur Jógvan Martin Olsen


text:
FC Suðuroy tók uppskotini aftur
ítróttur17-02-2020 - 07:28 - Jóanis Albert Nielsen
Leygardagin 15. februar 2020 varð 42. aðalfundur Fótbóltssamband Føroya hildin í FSF-húsinum í Havn. Og talan gjørdist um ein friðaligan fund, har FC Suðuroy tók síni uppskot aftur
Talan gjørdist um eina friðiligan fund, tá árligi aðalfundurin hjá Fótbóltssambandi Føroya var á skránni leygardagin.
Fundurin byrjaði við at FSF-forsetin, Christian F. Andreasen bjóðaði vælkomin. Forsetin segði síðani minningarorð um fyrrverandi stovnara og formann í B71, Ragar Fossdalsá, sum andaðist í fjør. Aðalfundurin mintist Ragnar í tøgn í ein minutt.
Altjóða fótbóltssamgongurnar FIFA og UEFA vóru eisini umboðaðar á aðalfundinum. Valentina Mercolli frá UEFA, og Heidi Beha frá FIFA, róstu FSF og føroysku feløgunum fyri stóra arbeiðið, ið gjørt verður at menna fótbóltin í Føroyum.
Umboðini fyri UEFA og FIFA søgdu seg eisini gleðast um at síggja, at stuðulin frá FIFA/UEFA varð nýttur væl til at betra um vallarumstøðurnar hjá føroysku feløgunum. Eisini fegnaðust tær um, at verkætlanin at liðugtgera Tórsvøll nú nærkast endanum, og at hendan útbyggingin gevur FSF møguleika at bjóða seg fram at hýsa størri kappingum, so sum EM-endaspælinum hjá U17-gentum, sum verður í mai í 2021.
Síðani greiddi Christian Andreasen frá virksemi FSF’s í 2019. Roknskapurin seinasta ár gav eitt yvirskot upp á 650.000 krónur. Virksemið hjá FSF hevur ongantíð verið størri og í fjør spældu okkara landslið heili 54 landsdystir (les Formansfrágreiðingina her).
Viðtøkur FSF’s vóru broyttar á Aðalfundinum, soleiðis at tað nú er heimilað Starvsnevndini at gera broytingar í kappingarreglum, agareglugerð og leikarareglugerð. Aðalfundurin var tó samdur um, at møguligar broytingar í nevndu reglum tó altíð fyrst skulu umrøðast á formansfundi.
FC Suðuroy hevði innsent trý uppskot til broytingar. Tvey í kappingarreglunum og eitt í leikarareglugerðini. Í vetur varð tó ein arbeiðsbólkur settur av Fótbóltssambandi Føroya, sum skal koma við tilmæli um nýggja kappingarskipan og uppalingargjald, og eftir umrøðu á aðalfundinum avgjørdi FC Suðuroy at taka síni uppskot aftur.
Til seinast takkaði FSF-forsetin fyri ein góðan og siðiligan fund, og síðani varð fyrsta ørindi í Tjóðsanginum sungið.


text:
Gerðabók
5. fundur
Ár 2019, fríggjadagin 2. august, kl. 18.20, varð tingfundur settur.
Løgtingsmenninir, Kaj Leo Holm Johannesen, Kristin Michelsen, Bjarni Hammer, Óluva Klettskarð, Jacob Vestergaard og Magni Laksáfoss og landsstýrismenninir Poul Michelsen og Hanna Jensen og ríkisumboðsmaðurin vóru ikki á fundi.
1. 3. viðgerð av tingmáli nr. 3/2019: Uppkot til løgtingslóg um broyting í løgtingslóg um fyrisiting av sjófeingi (Stilling av fiskidagatalinum í bólki 5)
Uppskotið sum samtykt við 2. viðgerð, endaliga samtykt 25-0-2
Málið avgreitt
Fundur lokin kl. 18.25
Páll á Reynatúgvu
løgtingsformaður
/Beinta Isaksen
skrivari


text:
Á temakvøldinum hjá bituff, sum verður í Løkshøll mikukvøldið 7. desembur kl. 19.30, fer næstforkvinnan í Sinnisbata, Laura Apol, at luttaka í kjakpanelinum. Laura leggur dent á týdningin av, at vit eru fleiri sum eru við til at varpa ljós á sálarsjúku, og til at niðurbróta tabu, sum er rundanum hesa sjúku, sum er heilt vanlig í okkara samfelag.
Í Sinnisbata hevur Laura Apol ábyrgd av miðling- og samskifti í og úr felagnum. Laura hevur sitið í nevndini í tvey ár, men hevur í 10 ár verið politiskt aktiv innan fleiri øki. Tó er tað sosiala- og psykiatriska økið, ið Laura brennir mest fyri.
Laura greiðir soleiðis frá:
“Motivatiónin hjá mær er ikki bara politisk, men tað er eisini persónligur áhugi. Eg eri uppvaksin við eini rættiliga sjúkari mammu, og tað hevur fylt nógv í mínum lívi. Eg havi altíð vitað, at eg vil arbeiði fyri at gera umstøðurnar hjá teimum, ið hava sálarsjúku, og hjá teirra avvarðandi, betri.


text:
Lino heldur fram á vandaferðini við kós ímóti teimum hvítum fjøllunum og uppreistrarfólkunum. Men ódjórið Lala er ikki at spæla við, og skjótt er Lino fangaður í eini deyðsfellu.
Íblásturin til bókina er Ringanna harri eftir Tolkien. Bókin er ógvuliga spennandi ævintýr, tað ónda er veruliga til, og tú skilir sum lesari uppreistrarhugin, sum spjaðir seg um landið.
Í røðini eru fýra bøkur, tann fyrsta kom fyrr í ár, og tær seinastu tvær koma eftir summarfrítíðina.
Bókin er krabbabók í sætta torleikastigi.
Aftur


text:
Hvat er ein Sóljuleið?
Ein Sóljuleið er ein náttúruvakur vegateinur ella alternativ farleið, ið leiðir ferðafólk til merkisstøð í Føroyum, har eitthvørt áhugavert er at vitja, og har ein kann koyra seint uttan at vera til ampa fyri ferðsluna annars.
Á Sóljuleiðunum ræður ikki bert um at koma fram, men eins nógv um at uppliva ferðina og landslagið, tú koyrir ígjøgnum, har tað brádliga skiftir frá stórbærum útsýni til at tú bert sært tað, sum er beint við. Ferðin á leiðini ger, at tann ferðandi fær høvi til at síggja landslagið á ein annan hátt. Eisini fær tann ferðandi møguleikan at síggja nógvar ymiskar støðumyndir upp á stutta tíð og kontrastir millum ymisk landsløg. Á leiðini upplivir tann ferðandi útsýnið frá tí opna til tað avmarkaða, tað vil siga frá panoramaútsýninum til tann tætta, lítla, vakra fossin. Ferðirnar í bili kunnu bjóða teimum ferðandi eina aðra skalauppliving, enn ein gongutúrur í fjøllunum kann. Eisini eru Sóljuleiðirnar ein fyrimunir hjá fólki við rørslutarni, sum her kunnu koyra til vøkur støð, uttan at ganga tungar túrar á haga ella niðan á fjøll.
Samanlagt 127 km av landsvegakervinum, ið er 476 km langt, eru nú Sóljuleiðir, og er hetta meira enn 25 % av øllum landsvegakervinum.
Fleiri Sóljuleiðir og aðrar leiðir, har ferðafólk ferðast við bussi, eru tó sera illa farnar. Nógvir bussar við ferðafólki koyra á landsvegunum. Eisini koma bussar úr útlondum við Norrønu og koyra við ferðafólki kring oyggjarnar. Fleiri kamping- og tjaldbilar vitja í Føroyum, og hetta førir ofta til ferðsluruðuleikar, har hesir stóru bilarnir ikki kunnu venda ella steðga, tí vegirnir eru ov smalir og víkiplássini ov smá. Í ávísum støðum er langt at bakka hjá einum bili, bussi ella tjaldbili, tí langt er ímillum víkiplássini. Sum dømi kann nevnast, at í juli mánaði 2018, vóru tað onkrir dagar, har yvir 50 størri akfør hava koyrt aftur og fram til Saksunar, sum er ein einbreytaður vegur, har upp til 600 m eru millum onkur víkipláss. Í hesum sambandi er viðkomandi at upplýsa, at kanningar vísa, at ein bussur/lastbilur slítur vegin úr 10.000-20.000 ferðir meir enn vanligir bilar.
Endamálið við sonevndu Sóljuleiðunum er at geva teimum ferðandi góðar upplivingar. Tankin aftanfyri hetta er, at ein vegur hevur eitt virði, hóast ferðslan er minkandi, ella upprunaliga endamálið við vegnum er burtur, møguliga tí ein nýggjur vegur ella tunnil er gjørdur. Hugsanin var, at hesir vegirnir kundu nýtast á annan hátt, til dømis sum ferðafólkavegur ella súkkluvegur, uttan at hetta fór at nerva lokalu ferðsluna.
Tað hevur víst seg, at ávísar farleiðir, ið áður vóru lágferðsluvegir, nú eru fyri so stórum trýsti, tí talið á ferðafólki í bilum er vaksið sera nógv. Á hesum vegum er neyðugt at gera gjøllar støðulýsingar, soleiðis at tiltøk kunnu setast í verk, ið kunnu lætta um trýstið. Landsverk er farið undir hetta arbeiðið, og nakrar av Sóljuleiðunum eru lýstar í hesi samferðsluætlan. Støðulýsingar, ið enn mangla og dagføringar av verandi, verða lagdar út á heimasíðuna hjá Landsverki, so hvørt sum samferðsluætlanin verður dagførd. Ætlanin er, at samferðsluætlanin verður dagførd við jøvnum millumbili.
Nakrar av avbjóðingunum við Sóljuleiðunum í dag eru:
- Økt ferðslutrýst
- Einbreytaðir og smalir vegir
- Manglandi kunning til ferðafólk um serlig ferðsluviðurskifti í Føroyum
- Manglandi støðulýsing av vegunum
- Illa farin ella eingin bilverja fram við vegnum
- Illa farnir vegir
- Vegir við ongari vegøksl ella veikari vegøksl
- Vegir uttan víkipláss ella ov langt ímillum tey. Fleiri víkipláss eru ov smá til, at 2 bussar kunnu møtast
- Ferðafólk steðga mitt á vegnum fyri at taka myndir og seta seg og onnur, ið vilja yvirhála, í vanda.
Í Samferðsluætlanini 2008-2020 varð peikað á nøkur landsvegastrekki við lítlari og ongari ferðslu, ið blivu útnevnd til Sóljuleiðir. Landsverk valdi hesar Sóljuleiðir í samráð við Ferðaráðið, nú Visit Faroe Islands. Ætlanin er, at Sóljuleiðirnar við tíðini fara at verða gjørdar út við dvalarvikum, víkiplássum og ”view points”, har til ber at steðga og fáa sær hvílu og njóta landslagið.
Ein dvalarviki er pláss at hvíla við landsvegi. Somuleiðis er ætlanin, at dvalarvikar verða bygdir út við ymsum hentleikum til ferðafólk sum til dømis við skýlum, beinkjum, borðum og ruskspannum. Skelti, sum lýsa landslagið, ella tað, sum er vert at síggja, verða sett upp. Tað mest umráðandi arbeiðið við dvalarvikunum er tí at velja støð, sum hava serligar dygdir, og sum á ymsan hátt kunnu vísa teimum ferðandi á dygdir í føroysku náttúruni.
Víkipláss eiga at verða gjørd við sokallaðum ’view points’, soleiðis at tað kann farast úr bilinum fyri at taka myndir av náttúruni. Hetta kann eggja fólki til ikki at steðga á høvuðsvegnum og soleiðis seta ferðslutrygdina í váða.
» Landsvegir tils: 476 km
» Einbreytaðir vegir: 168 km
» Tvíbreytaðir vegir: 308 km
Í eini roynd at fáa yvirlit yvir leiðir, ið eru beinleiðis ávirkaðar av ferðavinnuni, er neyðugt at gera støðulýsingar og –metingar av Sóljuleiðum og øðrum ferðafólkaleiðum. Í einari støðumeting av einum vegi, verða atlit tikin at eindunum og vegalutunum, ið vegurin er samansettur av. Niðan fyri eru vístir teir vegalutir, ið hava ávirkan á samlaðu støðumetingina fyri ein veg:
Niðan fyri eru myndir av tvørskurðum á vegum, har vegøksl er fram við vegnum við ávísari breidd í mun til farbreytirnar. Av tí at fleiri Sóljuleiðir og aðrir smalir vegir eru einbreytaðir, standast fleiri avbjóðingar av vaksandi ferðslu á hesum vegum í mun til tvíbreytaðir vegir, og tí kunnu vegleiðingar betra um støðuna. Niðan fyri standandi vegleiðing er gjørd við íblástri frá norskari vegagerð. Allar vegastøddir hava vegøksl, og ger tað stóran mun í sambandi við ferðslu, ið møtist á vegnum. Tá vegir verða bygdir í Føroyum í dag, vera norsku ella donsku veganormarnir brúktir vegleiðandi. Norsk viðurskifti minna um føroysk, tá talan er um vegir í brattlendi og tunnilsgerð.
Mynd 3: Tvørskurður á Sóljuleiðum (tvær breytir)
Tvíbreytaður vegur til høga miðalferðslu
(sí mynd 3).
Tá ið ársmiðalferðslan er meira enn 4.000 bilar
og loyvda ferðin er 80 km/t, so eigur vegurin at
vera gjørdur sum ein tvíbreytaður vegur, har
farbreytin er 3 m og vegøkslin 0,75 m.
Mynd 4: Tvørskurður á Sóljuleiðum (tvær breytir)
Tvíbreytaður vegur til høga miðalferðslu við viðbreknum lendi (sí mynd 4).
Gjørdur til somu ferðslu sum vegurin á mynd 3.
Tá ið lendi er viðbreki (t.d. djóralív, náttúra og
umhvørvið) og kostnaðarmikið
(t.d. at tað ikki er ynskiligt at spreingja
fyri vegi, ella at fylla nógv upp),
eigur vegurin at gerast sum ein 5,5 m
breiður vegur, har hvør farbreytin er
2,75 m og vegøkslin er 0,5 m.
Mynd 5: Tvørskurður á Sóljuleiðum (einbreytaður vegur)
Vegur til lágferðslu (sí mynd 5).
Er ársmiðalferðslan minni enn 500 bilar,
kann vegurin gerast sum ein einbreytaður
vegur, sum er 4 m breiður, íroknað
0,5 m vegøksl í báðum síðum.
Á einbreytaðum vegi eiga víkipláss
at gerast við 250 m frástøðu og ongantíð
longri ímillum enn, at sýnið er frá einum
víkiplássi til tað næsta.


text:
Grønland vertur fyri ríkisfundinum hósdagin
Árligi ríkisfundurin millum stjórnarleiðararnar í ríkisfelagsskapinum verður hósdagin.
Kim Kielsen, landsstýrisformaður í Grønlandi, er vertur fyri fundinum hesaferð, og í hesum sambandi fara Aksel V. Johannesen, løgmaður, og Lars Løkke Rasmussen, forsætisráðharri Danmarkar, til Grønlands.
Fundurin verður hildin í Ilulissat. Eftir ríkisfundin verður tíðindafundur.
Stjórnarleiðararnir fara at umrøða samstarvið í ríkisfelagsskapinum og evni av felags áhuga.
Meiri fæst at vita við at venda sær til Páll Holm Johannesen, kunningarráðgeva, á tlf. 551040


text:
Ein hugtakandi søga um eina sera illsinta og samstundis ólukkuliga gentu.
Gerda hevur mist pápa sín á sjónum, og systirin Siv, sum var við pápanum lagnudagin, er merkt av hendingini, men vil ikki tosa um tað. Í staðin syngur hon altíð og allastaðni.
Gerda er als ikki so fitt altíð, og mangan ger hon ónáðir við vilja, og hon noktar at vera sum hini vilja hava hana at vera. Men tað er ikki lætt at vera hon, og lesarin verður góður við hana, sjálvt um hon ber seg at, sum hon ger.
Bókin er ein viðkomandi søga um sorg, øvundsjúku og vinalag, sum eitt gávuríkt frásøgufólk megnar at siga frá, á ein sera fangandi hátt.
Aftur


text:
Agngágga
Agngágga (frøðiheiti - Buccinum undatum) er okkara næststørsti sjósnigil og ógvuliga vanlig í øllum sundum og firðum eins væl og útiá.[1]
Útsjónd[rætta | rætta wikitekst]
Agngágga liggur í ruflutari, vundnari gágguskel. Uttan um innvølin er poki, sum er vaksin eftir gágguskelini. Fullvaksin verður gágguskelin uml. 11-14 cm til hæddar. Beint oman fyri høvdið er skeljarondin vaksin út í tút. Long andingarpípa liggur út gjøgnum tútin. Muðurin er langur rani við raspitungu.
Liviøki[rætta | rætta wikitekst]
Agngágga er vanlig á sandbotni og hellubotni, har dýpið er um 10 metrar. Agngáttan er rovdýr. Hon skríður eftir botninum eftir dýrum, sum sita still. Hon tekur heldur lívveik ella deyð dýr. Tá ið hon skal eta, toyggir hon sevilin út. Sevilin er ein partur av munninum. Inni í sevlinum liggur rívitungan, og á henni eru smáar, hvassar tenn. Agngágga rívur hol á fongin. Tá ið holið er nóg stórt, stingur hon sevilin inn og fer at ríva burtur úr dýrinum. Er vandi á ferð, dregur hon seg inn í skelina og letur aftur við kitinloki., sum hon hevur aftarlaga á bakinum.
Nøring[rætta | rætta wikitekst]
Agngágga gýtir eggini í smá hylki, hon sjálv hevur gjørt. 1000 egg eru í hvørjum hylki. Øll hylkini eru kleimd saman í klunkar, sum eita lættisoppar. Bara 30 ungar verða klaktir í hvørjum hylki. Teir eta øll hini eggini. Síðan eta teir sterku ungarnir teir veiku. Tá ið av tornar, koma bara 10 smáar gággur úr hvørjum hylki. Lættisoppar eru vanligir at síggja í fjøruni.
Útvortis ávísing[rætta | rætta wikitekst]
Keldur[rætta | rætta wikitekst]
- ↑ Jákup M. Kjeld, Ryggleys dýr, Føroya Skúlabókagrunnur, 1971


text:
1901 – 2000
Carl Barks, var ein sera víða gitin teknari og høvundur hjá teknifilmsdeildini og á tekniraðforlagnum á Walt Disney Company. Hann var føddur í Merril í statinum Oregon í USA. Foreldrini vóru tilflytarar úr Týsklandi.
Hann fór at arbeiða hjá Disney í 1939, eitt ár eftir at Dunnaldur sá dagsins ljós. Har starvaðist hann til 1942, tá ið hann fór at starvast hjá Western Publishing.
Fólk, sum starvaðust hjá Disney, gjørdu tað ónevnd, søgurnar bóru bara navnið Disney, men fólk funnu skjótt útav at ta var ein ávísur persónur sum skrivaði søgurnar og hann var kallaður Tann góði teknarin. Seinni kom fram at góði teknarin var Carl Barks.
Í Danmark var hann høvuðsleverandørur til dunnusøgurnar í Anders And & Co frá fyrsta blaði í 1949 til 1963, tá ið aðrir teknarar tóku yvir.
Í Føroyum kom fyrsta hefti við tekningum eftir Carl Barks í 1995 og seinasta í 1997.
Útgávur:
1995 Carl Barks savnið 1 – 6
1996 Carl Barks savnið 7-12
1997 Carl Barks savnið 13-18
1997 Nú er stund at gleða seg í Dunnaldur og tey á jólum
Ummæli/røða:
Geoffrey Blum: Brøv frá the Duck Man, C.Barks. Carl Barks savnið 1 og 6
John Clark: Carl Barks permuframsýning: 1948-1949. Carl Barks savnið 2
Thomas Andrae/ Geoffrey Blum: At petta dunnuheimin sundur. Carl Barks savnið 3
Bruce Hamilton: Í svørtum og hvítum. Carl Barks savnið 4
Thomas Andrae/ Geoffrey Blum: Barks gerst dapurskygdari. Carl Barks savnið 5
Hugin Eide: Sjokk og sálarbót. Føringurin 22. mai 1997
Bænadikt Joensen: Carl Barks savnið – rithøvundurin og listamaðurin Carl Barks á føroyskum. Dimmalætting 29. desember 1995
Ein spurningur um persónleika. Carl Barks savnið 7
Geoffrey Blum: Brøv frá dunnumanninum. Eitt slag av fólkapensjónstilveru. Carl Barks savnið 8
Geoffrey Blum: Gírikur og tann víðgongdi Barks. Carl barks savnið 9
Dana Gabbard: Hví Barks? Carl barks savnið 10
Steve Eng/ Geoffrey Blum: Umboðsmaður Barks. Carl Barks savnið 11
Geoffrey Blum: Barks permuframsýning: 1951-54. Carl Barks savnið 12
Geoffrey Blum: Brøv frá dunnumanninum. Carl Barks savnið 13 og 17
Geoffrey Blum: Tá ið bróstsukursøgan skuldi skerast til.Carl Barks savnið 14
Geoffrey Blum: Brøv frá dunnumanninum 9. partur. Carl Barks savnið 15
Freddy Milton/Daan Jippes: Í fótasporum Barks. Carl Bark savnið 16
Donald Ault: Hugflogið mennist. Carl Barks savnið 18


text:
Bíðitíðin at sleppa til útgreining hjá serlækna í neurologi er stytt úr 10 niður í 3 mánaðir hetta síðsta árið.
Tað sigur Landssjúkrahúsið, sum eisini vísir á, at konsulentskipanin, har serlæknar í neurologi koma á Landssjúkrahúsið, er styrkt seinastu tíðina. Áður vóru læknar í neurologi á Landssjúkrahúsinum 16 vikur um árið, men nú eru teir tøkir 32 vikur um árið.
– Hetta hevur havt við sær, at medisinski depilin innan fyri eitt ár hevur stytt um bíðitíðirnar úr 10 mánaðum niður í 3 mánaðir, sigur Landssjúkrahúsið.
– Skipanin tryggjar somuleiðis, at allir føroyskir parkinsonsjúklingar verða viðgjørdir av neurologi við parkinsonsjúku sum serøki. Tænastan til neurologiskar sjúklingar er nógv batnað seinasta árið og stendur sum heild ikki aftanfyri tænasturnar, sum sjúklingar í Danmark fáa.
Neurologiska viðgerðin er ein av mongu heimtøkunum, ið Landssjúkrahúsið áhaldandi arbeiðir við. Tað, at kunna bjóða føroyskum sjúklingum viðgerð í Føroyum, hevur alt at siga fyri sjúklingin, tey avvarðandi og okkum sjálvi sum sjúkrahúsverk.
- Tað er sera umráðandi fyri sjúklingin og avvarðandi at halda fast í og menna serøkið í Føroyum, og í dag megna vit at geva viðgerð á sera høgum støði. Tað er avgerandi fyri heilsuverkið, at vit ogna okkum vitan og varðveita hana lokalt, sigur Steinar Eirikstoft, forstjóri í Sjúkrahúsverkinum.
Tá talan er um serliga kompliseraðar neurologiskar sjúklingar hevur Landssjúkrahúsið eitt væl virkandi samstarv við neurologiskar deildir í Danmark.